U prilogu se razmatra položaj Srbije u okviru neprekidne geopolitičke igre atlantističke talasokratske i evroazijske telurokratske geopolitike. U toj igri posebno mesto zauzima Kosovo i Metohija i protivrečan državno- politički status tog dela Srbije. Na jednoj strani je opredeljenje atlantističke strategije da je nezavisnost Kosova kao druge albanske države na Balkanu gotova stvar i da to proizilazi iz poraza Srbije u agresiji NATO 1999. godine i brojnih priznanja te nezavisnosti od strane većine članica Evropske unije i brojnih drugih zemalja koje slede američku politiku. Na drugoj strani, stoji opredeljenje Srbije da se radi o delu njene državne teritorije, koji joj je privremeno oduzet i stavljen pod protektoratom UN. U tom svom opredeljenju i nastojanju da sačuva taj deo svoje teritorije, Srbija ima podršku velikog broja zemalja i naroda sveta, u čemu prednjače velike sile – Rusija i Kina, ali i svetska organizacija preko svoje Rezolucije 1244 koja Srbiji garantuje suverenitet nad tim delom njene državne teritorije. Da bi Srbija prihvatila Kosovsku nezavisnost, atlantisti joj nude mogućnost članstva u EU, ali joj to niko ne garantuje. Neophodno je i da Srbija harmonizuje svoju spoljnu politiku sa politikom EU, a poznato je da EU i nema svoje autentične spoljne politike, već se ona kreira i diktira iz Vašingtona kao centra atlantizma. I tako, jednog dana Srbija će se naći pred izborom da za račun varljive nade i verovanja u članstvo EU, koje joj inače niko ne može sa sigurnošću garantovati, da se odrekne KiM kao svog rodnog mesta i svojih osvedočenih prijatelja i saveznika, kao što su Rusija i Kina. Kako će se u svemu tome Srbija snaći i da li će odoleti ucenama i pretnjama, ostaje da se vidi.\nU tekstu se razmatraju činioci koji ugrožavaju efikasnost strategije odvraćanja. Zahvaljujući toj strategiji i ravnoteži straha na kojoj ona počiva velike sile sprečava da one direktno stupaju u međusobno vojni sukob, a naročito onaj u kome bi došlo do neograničene i nekontrolisane upotrebe nuklearnih borbenih sredstava. Od negativnih činilaca koje ugrožavaju strategiju odvraćanja u ovom radu se razmatraju sledeće: 1. Širenje NATO na Istok i gomilanje vojnih snaga na granice Rusije; 2. Instaliranje antiraketnog štita u istočnoj Evropi, na Dalekom istoku i na Aljasci, čiji je cilj da se Rusiji oduzme vreme neophodno za uzvraćanje na prvi nuklearni udar NATO-a i SAD. 3. Minijaturizacija nuklearnog oružja, odnosno proizovdnja tzv. malih bombi ograničenog razornog dejstva; 4. Proliferacija tog oružja ili povećanje broja njegovih posednika. Imajući u vidu navedene trendove, kao i opasnost da to oružje dođe u posed neke terorističke organizacije, sve to objektivno povećava verovatnoću primene toga oružja i istovremeno obezvređuje strategiju odvraćanja.\nNaslov ove teme implicira geopolitički diskurs, u nameri da se odgovori na pitanja gde se nalazi Srbija danas, kuda je krenula, da li njeno državno i političko vođstvo uopšte imaju ikakav strateški plan u tom smislu, a naročito gde se Srbija, svojom voljom ili bez nje, može naći u sagledivoj budućnosti. U radu autor ne posmatra probleme isključivo kroz geopoltičku optiku već svoja saznanja oslanja na istorijske fakte i politički kontekst proteklih decenija. Važne su neke krajnje pragmatične političke činjenice, koje danas bitno određuju međunarodni položaj Srbije i koji predstavljaju objektivni kontekst svakog pozicioniranja Ruske politike prema Srbiji. U prvom planu su svakako položaj Srbije između dva velika grozda moći - Evropske unije sa NATO i Ruske Federacije.\nU radu se razmatra uticaj Kosmetskog pitanja na geostrateški položaj Srbije. Kod toga se uzima u obzir činjenica da je Kosmet privremeno okupiran i da je na njemu izgrađena jedna od najvećih vojnih baza SAD u Evropi. Sve to se sagledava i u kontekstu mogućih daljnjih prekomponovanja Balkana, što ne bi moglo proći bez novih oružanih sukoba. Prvorazredni bezbednosni izazov Srbije koji bi mogao dovesti do oružanog sukoba je eventualno nasilno pripajanje Severa KiM u sastav samoproglašene države Kosovo. To bi nesumnjivo izazvalo vojno reagovanje Srbije sa nesagledivim posledicama. Opstanak Republike Srpske je takođe ugrožen, a pod određenim okolnostima, ta ugroženost bi mogla poprimiti i oblik oružanog sukoba. U ulozi interventnih snaga koje bi imale nameru da ukinu Republiku Srpsku, mogle bi se naći oružane snage Hrvatske ili BiH, ili njihova koalicija, što bi moralo dovesti do vojnog angažovanja Srbije i to u njenoj ulozi garanta Dejtonskog sporazuma. Za navedene bezbednosne izazove Srbija se mora pripremiti i to u vidu konkretnih vojnih radnji i postupaka.\nU radu se razmatraju glavni činioci koji uslovljavaju geostrateški položaj Srbije i to: 1) Svetski poredak moći, struktura, glavne karakteristike, činioci i njihovi međusobni odnosi; 2) Odnosi glavnih faktora svetskog poretka prema nacionalnim i državnim interesima Srbije; 3) Stanje u susedstvu Srbije i njegov uticaj na geostrateški položaj Srbije; 4) Karakteristike državnog prostora Srbije od uticaja na njen geostrateški položaj; 5) Stanje države i nacije, resursi i razvoj kao faktor geostrateškog položaja Srbije. Takođe, geostrateški položaj Srbije je razmatran i u kontekstu opstanka, odbrane i očuvanja Republike Srpske kao jedinog dobitka srpskog naroda iz procesa razbijanja Jugoslavije.


Dva miliona dinara za posebne programe u sportu – ZoomUe\nDva miliona dinara za posebne programe u sportu\nby Milica Cirovic · 21 јула, 2021\nUŽICE – Javni poziv za dodelu sredstava za realizaciju posebnih programa u oblasti sporta u gradu Užicu za 2021. godinu otvoren je do 6. avgusta ove godine i za tu namenu budžetom su opredeljena sredstva u iznosu od dva miliona dinara.\nPrijave mogu podneti sportske organizacije koje imaju registrovano sedište na teritoriji grada Užica (sportski klubovi i sportska društva) kao i predškolske ustanove i škole. Posebni programi za koje se prijave podnose odnose se na obezbeđivanje uslova i organizacija sportskih kampova za sportski razvoj talentovanih sportista i unapređenje kvaliteta stručnog rada sa njima i sprečavanje negativnih pojava u sportu (doping, nasilje i nedolično ponašanje, nameštanje sportskih rezultata i drugo).\nSredstva se dodeljuju za programe koji će se realizovati u periodu od 1. septembra do 31. decembra 2021. godine. Uputstvo i obrasci prijave na Javni poziv za dodelu sredstava za realizaciju posebnih programa u oblasti sporta u gradu Užicu za 2021. godinu mogu se preuzeti sa zvaničnog internet sajta grada Užice.\nby Vesna Đurović · Published 15 октобра, 2021\nTrening za razvoj privatnog sektora\nNext story Muškarac se utopio u Drini\nPrevious story Na Drinskoj regati sakupljeno više od 800 kilograma ambalažnog otpada


Bosna i Hercegovina nije bila u fokusu interesovanja učesnika Samita u Berlinu, ali je dio osnovne teme ovog skupa - regionalne stabilnosti i saradnje. Tim prije što se sastanak održao u vrijeme poziva pojedinih političara na novo prekrajanje granica na Balkanu i nastojanja Bosne i Hercegovine da konačno zaključi ugovore o granici sa Srbijom i Hrvatskom, na isti način kako je to završeno sa Crnom Gorom 2015. godine.\nZvizdić: Podržaćemo dogovor Beograda i Prištine\nMagistar evropskih integracija Denis Čarkadžić navodi da se priča o razmjeni teritorija uporno pokušava vezati za BiH.\n"Međutim, od razmjene teritorija po etničkom principu na Balkanu neće biti ništa, mislim da će ta tema u vremenu pred nama polako biti stavljana ad-acta. Ono čime bi kancelarka Angela Merkel mogla biti zadovoljna je upravo činjenica da je razmjena teritorija, čemu se Njemačka žestoko protivi, kao opcija odbačena, što se između redova može iščitati i u izjavi francuskog predsjednika Makrona", ocjenjuje Čarkadžić.\n"Moje je mišljenje", nastavlja, "da ta opcija nije moguća u smislu njene implementacije na miran način, te tako nikada i nije bila ozbiljno razmatrana u najuticajnijim svjetskim centrima moći, ma koliko se neko trudio da to prikaže na drugi način."\n"Međutim, takva ideja lansirana je i korištena kao probni balon i u svrhu dobijanja na vremenu, te pokušaja da se na nekoj drugoj strani na uštrb takvog prijedloga u pregovorima nešto drugo dobije", kaže Čarkadžić.\nNaglašava da je organizovanjem i vođstvom ovog samita Berlin htio poslati poruku kako Vašingtonu, tako i Moskvi, ali i Ankari, da je i dalje u igri.\n"Berlin je, čini se, želio poslati poruku da se na njega mora računati i da ima namjeru da bude nezaobilazan faktor u procesima koji u regionu slijede", rekao je Čarkadžić.\nBiH je pozvana na Samit kako bi iznijela svoje gledanje i zabrinutost zbog situacije u regionu: Adnan Ćerimagić\nBitan je kontekst u kojem se održao Samit balkanskih zemalja, pa se iz tog ugla može posmatrati i učešće BiH, kaže Adnan Ćerimagić, analitičar evropskih integracija.\n"U četiri od šest zemalja Zapadnog Balkana predsjednici, premijeri ili ministri javno su pozivali na izmjene granica najčešće po etničkim linijama – od premijera Albanije, predsjednika Kosova, predsjednika i ministara u Srbiji do predsjedavajućeg Predsjedništva BiH. Svjedoci smo sve žešće retorike prema manjinama. BiH je, kao i ostali predstavnici zemalja Zapadnog Balkana, pozvana na Samit kako bi iznijela svoje gledanje i zabrinutost zbog situacije u regionu", navodi Ćerimagić.\n"U BiH", podsjeća, "više od 200.000 nesrpskog stanovništva živi u Republici Srpskoj, od 500.000 Hrvata koliko ih ima u Federaciji, više od polovine živi na područjima koja su etnički pomiješana, odnosno nisu etnički čista".\n"Oni svi ovise od obećanja da neće biti promjene granica i da će imati zagarantovana prava i sigurnost kao i većinski narodi. Ta poruka iz BiH je veoma važna i pretpostavljam da je to predsjedavajući Zvizdić prenio, s obzirom na njegove dosadašnje istupe i stavove u javnosti", kaže Ćerimagić.\nProfesor Univerziteta u Banjaluci Miloš Šolaja naglašava neobičan format skupa u Berlinu.\n"Sazvale su ga dvije države EU, a učesnici su bili predstavnici zemalja bivše Jugoslavije kojima je dodata Albanija. Nije jasno učešće Slovenije, a može se postaviti pitanje zašto nije bilo nekih drugih zemalja s jugoistoka Evrope. Sastanak se više odvijao na marginama, što se može vidjeti iz izjava učesnika. Na marginama ili u pauzama učesnici su više komunicirali nego u službenom dijelu, koji je bio čisto instruktivan i kao do sada govorio u kom pravcu se neke aktivnosti trebaju odvijati. Moguće je da će više konkretnog biti na sljedećem Samitu u Parizu", navodi Šolaja.\nProfesor Šolaja konstatuje kako je "činjenica da je skup u Berlinu održan u okviru priprema za izbore za Evropski parlament u maju mjesecu, a Njemačka i Francuska imaju velike aspiracije u međunarodnim odnosima i žele da pokažu kako im je stalo do tih izbora, odnosno da pokažu da su imale nekih rezultata".\nNa pitanje da li je BiH imala reći nešto novo o procesu integrisanja u EU, Denis Čarkadžić odgovara:\n"U kontekstu evropske perspektive BiH, mislim da se nije imalo šta novo reći. Bosna i Hercegovina je kriminalom i korupcijom zarobljena država i sve dok se to ne počne mijenjati, procesi unutar BiH će stagnirati, situacija u zemlji postajati sve složenija a bh. evropska perspektiva će biti mrtva, bez obzira na samite i konstantno izražavanje opredjeljenja za evropski put i vrijednosti koje svakodnevno čujemo od strane glavnih političkih aktera u ovoj zemlji."


Radovi na obilaznici oko Beograda i drugim deonicama: Saobraćaj će se odvijati izmenjenim režimom\nInformaciju je saopštilo JP Putevi Srbije\nNa Obilaznici oko Beograda i danas će, od 10 do 16 časova, biti obavljani radovi na sanaciji oštećenog kolovoza na više lokalnih mesta na kružnom toku Resnik, a u zoni radova saobraćaj će se odvijati naizmeničnim propuštanjem vozila, saopštilo je JP “Putevi Srbije”.\nAuto-put E-75, petlja “Vrčin” – petlja “Umčari”, do 12. marta od osam do 16 časova radovi na obeležavanju oznaka – desna ivična linija, iz smera Niš – Beograd. Za saobraćaj će biti zatvorena vozna saobraćajna traka, a saobraćaj će se odvijati preticajnom saobraćajnom trakom.\nTorak – Novi Itebej, do 14. marta od sedam do 17 časova radovi na redovnom održavanju, uz naizmeničnom propuštanje vozila.\nDeonica Trbušani-Čačak (Ljubić), od raskrsnice ulice Radovana Jovanovića ka nadvožnjaku i ulice Danice Marković na Ljubić keju, do raskrsnice Radovana Jovanovića i ulice Savkovića kosa – danas od 8 do 16 časova, obustava saobraćaja zbog radova na hitnoj intervenciji koje izvodi vodovod.\nAlternativni putni pravci u toku obustave saobraćaja su ulica Vidosava Kolakovića koja se poklapa sa državnim putem II B reda broj 355 Gojna Gora-Čačak(Ljubić) i ulica Slavka Krupeža.\nPrema informacijama Uprave granične policije u pola osam časova:\nna graničnom prelazu Batrovci, na izlazu, zadržavanje za teretna motorna vozila je 180 minuta\nna graničnim prelazima Horgoš i Kelebija, na izlazu, zadržavanje za teretna motorna vozila je 60 minuta\nIzmenjen režim saobraćaja JP Putevi Srbije Obilaznica oko Beograda Radovi


Britanci odbili da izdaju vize ruskoj delegaciji Parlamentarne skupštine OEBS-a - 22.06.2022, Sputnik Srbija\nBritanci odbili da izdaju vize ruskoj delegaciji Parlamentarne skupštine OEBS-a\nVelika Britanija je odbila da izda vize članovima ruske delegacije Parlamentarne skupštine OEBS-a za učešće na julskoj sednici. Rusija neće priznati odluke... 22.06.2022, Sputnik Srbija\nPrema njegovim rečima, odluka da se ruskoj delegaciji onemogući učešće na sednici na najozbiljniji način podriva autoritet kako samog skupa, tako i cele organizacije.Matvijenko: Odluka Britanaca je bezakonjePredsednica Saveta Federacije Valentina Matvijenko ocenila je da odbijanje Velike Britanije da izda vize ruskoj delegaciji predstavlja bezakonje.Dvadeset deveta godišnja sednica Parlamentarne skupštine OEBS-a održava se od 2. do 6. jula u britanskom gradu Birmingemu.\nvelika britanija, parlamentarna skupština oebs, vladimir džabarov, valentina matvijenko\n10:04 22.06.2022 (Osveženo: 10:28 22.06.2022)\nVelika Britanija je odbila da izda vize članovima ruske delegacije Parlamentarne skupštine OEBS-a za učešće na julskoj sednici. Rusija neće priznati odluke zasedanja na kojem ne može da učestvuje, izjavio je prvi zamenik šefa komiteta Saveta Federacije za međunarodne poslove Vladimir Džabarov.\n„Dobili smo drzak odgovor da Vlada Velike Britanije – doslovno – ne može da izda vize članovima ruske delegacije Parlamentarne skupštine OEBS-a kakav god da je cilj njihove posete toj zemlji“, rekao je Džabarov i dodao da Rusija smatra da nije svrsishodno da istupa iz Parlamentarne skupštine OEBS-a.\nPrema njegovim rečima, odluka da se ruskoj delegaciji onemogući učešće na sednici na najozbiljniji način podriva autoritet kako samog skupa, tako i cele organizacije.\n„Nijednu odluku koja bude doneta bez našeg prisustva, uključujući i završnu deklaraciju, nećemo priznati kao legitimnu“, naglasio je Džabarov.\nMatvijenko: Odluka Britanaca je bezakonje\nPredsednica Saveta Federacije Valentina Matvijenko ocenila je da odbijanje Velike Britanije da izda vize ruskoj delegaciji predstavlja bezakonje.\n„Potrebno je postići zabranu održavanja sednica Parlamentarne skupštine OEBS-a u onim zemljama u kojima je ograničen pristup svim članicama organizacije“, istakla je Matvijenkova.\nDvadeset deveta godišnja sednica Parlamentarne skupštine OEBS-a održava se od 2. do 6. jula u britanskom gradu Birmingemu.\nVelika Britanija uvela sankcije ruskom patrijarhu Kirilu


Novinari pred zgradom FUP-a, Sarajevo, 29. septembar 2017.\nNekoliko desetina medijskih radnika protestovalo je danas pred zgradom Federalne uprave policije (FUP) u Sarajevu. Protestno okupljanje neformalne grupe novinara motivisano je prošlosedmičnim ponašanjem policije prema ekipi Slobodne Evrope, koja im je prijetila batinama i onemogućila snimanje.\nIncident se dogodio za vrijeme protesta demobilisanih boraca ispred zgrade Parlamenta Federacije Bosne i Hercegovine (FBiH) u Sarajevu.\nMilenko Voćkić, šef sarajevskog ureda Slobodne Evrope, ostao je bez riječi na današnje saopćenje FUP-a, u kojem se navodi su novinarka Marija Arnautović i fotoreporter Midhat Poturović za vrijeme protesta „kontaminirali sigurnosni prostor, i učinili ga visokorizičnim” i da su njihovi postupci „bili u maniru huliganstva”.\n„Da su oni huligani, da oni kontaminiraju to područje, ja zaista nemam riječi. (...) Ja ne znam za primjer da su novinari nekog istukli, da su novinari došli pa nered napravili, da su novinari ti koji stvaraju probleme. Novinari dolaze tamo gdje su problemi, u funkciji su javnosti i žele o tome da informišu”, kazao je Vočkić.\nVoćkić se osvrnuo i na odnos institucija prema novinarima i njihovom radu.\nEkipa Slobodne Evrope negira da je vrijeđala policiju, a što je navedeno u rezultatima interne istrage FUP-a.\n„Dobio bi malo batina”\nEkipa Slobodne Evrope zatražila je pojašnjenje u vezi onemogućavanja snimanja, a policija je uzvratila traženjem ličnih dokumenata i prijetnjom prijavama, uz obrazloženje da je donesena naredba koji moraju poštovati svi.\nFUP ima sasvim drugačije viđenje ponašanja policije prema ekipi Slobodne Evrope. Putem današnjeg saopćenja kažu da su, prema rezultatima interne istrage, osiguranje protesta odradili stručno i profesionalno.\nNovinarka Arnautović kaže da raspolažu imenom i prezimenom policajca koji ih je vrijeđao i prijetio batinama, dodavši da je sa tim upoznat i FUP.\n„Koji je mene pitao: 'Jesam li normalna?', koji mi je rekao da sam bezobrazna, koji mi je rekao da sam za njega niko i ništa (...) Također, ima kolega koji su sa istim čovjekom imali problema. Nismo jedini, nažalost”, kaže ona.\nMišljenje građana o policiji\nSedmicu prije nego je policije onemogućila rad ekipi Slobodne Evrope, Centar za sigurnosne studije (CSS) objavio je novo istraživanje na uzorku od 1.000 ispitanika, prema kojem je srozano povjerenje građana u policiju.\nZa razliku od prošlogodišnjih rezultata, kada je povjerenje građana u policiju iznosilo 60 posto, ove godine je manje za 13 posto i iznosi 47 posto, što je i dobar procenat u usporedbi sa drugim institucijama.\nArmin Kržalić, Centar za sigurnosne studije\n„Najveći procenat pristalica je stava da policija najmanje djeluje kao servis građana, a najviše sredstvo za zaštitu interesa političkih partija”, kazao je Armin Kržalić iz Centra za sigurnosne studije prilikom predstavljanja istraživanja.\nBalkan: Političari se predstavljaju kao demokrate, a vrše pritisak na medije\nVlast ne smije imati izgovor da ne zaštiti novinare\nIZVJEŠTAJ OMBUDSMENA: Novinarstvo u BiH u stalnom padu


Obnova škole "Radoje Dakić" u Rakovici u punom jeku\nObnova škole „Radoje Dakić“ u Rakovici u punom jeku\nTanjug 5. avgusta 2021. 11:11\nBEOGRAD – Gradonačelnik Beograda Zoran Radojičić obišao je danas Mašinsku školu „Radoje Dakić“ u Rakovici, u kojoj se izvode radovi na rekonstrukciji i naveo da će glavni radovi biti završeni do 1.septembra, kako bi đaci mogli da krenu u školu, dok će obnova u potpunosti biti gotova do kraja sledećeg meseca.\nRadovi u školi počeli su u julu, radi se potpuna rekonstrukcija toaleta, kanalizacije i povezivanje sa kanalizacionom mrežom, a Grad je za obnovu izdvojio 28,6 miliona dinara.\n„Važno je da higijenski uslovi u školi budu odlični. U njoj sada ima više devojčica, za razliku od prethodnog perioda. kada su u njoj bili samo dečaci i važno je da sva deca imaju dobre uslove“, rekao je Radojičić.\nOn je preneo da je postignut dogovor sa izvođačima radova da se oni glavni završe do 1. septembra, kako bi đaci mogli da krenu u školu, a do kraja tog meseca svi radovi biće u potpunosti završeni.\nRadojičić je rekao da od izgradnje te škole, pre 60 godina, nije ulagano u njenu obnovu, kao i da je to trebalo uraditi još 2000-ih.\n„Mnoge od škola koje su zahtevale takvu rekonstrukciju, iz objektivnih i subjektivnih razloga nisu urađene, alo došao je trenutak da mi to danas radimo“, naveo je Radojičić.\nOn je precizirao da je u ovoj godini 250 miliona dinara, preko Sekretarijata za obrazovanje, uloženo u rekonstrukciju škola i najavio da će Grad izdvojiti sredstva za obnovu još jedne škole na opštini Rakovica.\nGradonačelnik je rekao da će u oktobru ili novembru početi rekonstrukcija Devete gimnazije „Mihailo Petrović Alas“ i da će se u sklopu te škole dograditi 1.600 kvadrata.\nRadojičić je naveo i da će opština Rakovica, iz svog budžeta, uložiti sredstva u rekonstrukciju osam škola na toj opštini.\nTri saobraćajne nesreće, jedna osoba tesko povređena


VIRTUS Nagrada za korporativnu filantropiju dodeljuje se kompaniji sa više od 500 zaposlenih, koja pomaže aktivnosti i projekte od opštedruštvenog značaja na sistematičan i promišljen način. Ova kompanija već ima usvojenu strategiju korporativnih davanja i ciljano ulaže u svega nekoliko oblasti od svog interesa. Njen filantropski pristup može poslužiti kao pozitivan i inspirišući model strateškog načina ulaganja u zajednicu, a najvažniji i najznačajniji projekti koje je kompanija podržala tokom godine oslikavaju taj pristup\nVIRTUS Nagrada za malo i srednje preduzeće se dodeljuje preduzećima koja pokazuju odgovornost prema zajednici ulažući u opštedruštvene, neprofitne projekte i organizacije. To su poslovni subjekti do 50 (mala) ili do 500 zaposlenih (srednja), dobro povezani sa svojom zajednicom, svesni problema i potreba tih sredina, koji poznaju lokalne organizacije i uvek su spremni da deluju kao “dobre komšije” pomažući koliko mogu. Ova nagrada bi trebalo da učvrsti spone između preduzeća i lokalnih zajednica i organizacija koje zajedno rade za bolje sutra. Za ovu kategoriju se ne mogu nominovati predstavništva stranih kompanija ili ogranci velikih privrednih sistema čije matične kompanije broje više od 500 zaposlenih.\nVIRTUS Nagrada za dugoročno partnerstvo između poslovnog i civilnog sektora u prvi plan stavlja izuzetno uspešno, osmišljeno i višegodišnje partnerstvo kompanije, malog ili srednjeg preduzeća sa jedne, i organizacije civilnog društva sa druge strane, u cilju rešavanja nekog ozbiljnijeg društvenog problema. Ovde partnerstvo najpre podrazumeva međusektorsku saradnju, zajedničke napore i akciju usmerenu na rešavanje problema, pre nego finansijsku podršku. Nagrada se dodeljuje na osnovu stepena uključenosti poslovnog subjekta u partnerstvo, rezultata i efektivnosti podrške, kvaliteta komunikacije među stranama, perspektivnosti te saradnje, kao i inovativnosti u pristupu rešavanju problema ili potrebe. Cilj nagrade je da inspiriše visok nivo kolaboracije između poslovnog i civilnog sektora i da pokrene ostale poslovne subjekte da razmišljaju u smeru ovakvog povezivanja.\nVIRTUS Nagrada za individualnu filantropiju dodeljuje se punoletnoj osobi koja dugoročno podržava lokalne neprofitne inicijative i/ili organizacije civilnog društva u zajednici koja se nalazi na teritoriji Republike Srbije. Osnovni kriterijum za dodelu nagrade je iskazana motivacija nominovane osobe za podršku organizacijama civilnog društva i/ili inicijativama u oblasti kulture, socijalne zaštite, obrazovanja, ekologije, ljudskih prava i razvoja zajednice, kao i nivo podrške, broj korisnika koji je ona obuhvatila i njen dugoročni efekat. Prednost će se davati pojedinačnim darodavcima koji su dali značajan finansijski i materijalni doprinos ovim organizacijama i/ili inicijativama, ali će se razmatrati i nematerijalni vidovi podrške kao što su volonterski rad i prenos specifičnih znanja. Nominovane osobe mogu biti pojedinačni donatori, preduzetnici i drugi zaposleni u kompanijama, s tim da je uslov da materijalne donacije potiču iz njihovih ličnih resursa i da je podrška pružena van poslovnih aktivnosti nominovane osobe.\nVIRTUS Nagrada za mlade filantrope dodeljuje se osobi ili grupi mladih ljudi starosti do 30 godina, koji su svojim filantropskim akcijama inspirisali neku pozitivnu promenu i pokrenuli svoje vršnjake i širu zajednicu da zajedno učine nešto za opšte dobro. U obzir za nagrađivanje dolazi širok spektar inicijativa – od doniranja i pokretanja akcija za prikupljanje sredstava za određeni cilj, do volonterskih aktivnosti koje unapređuju život svih generacija u zajednici. Prednost pri nagrađivanju će imati mladi filantropi koji su ovakve inicijative pokretali više puta ili je njihov obim doprineo rešavanju nekog značajnog društvenog pitanja na duži rok.


Gradonačelnik: Veliki dan za Prokuplje\nTanjug 12. oktobra 2018. 13:49\nPROKUPLJE – Gradonačelnik Prokuplja Aleksandar Simonović izjavio je da je danas veliki danas za taj grad, koji je oslobođen na ovaj dan pre 100 godina, ali i zato što je danas prvi put i istoriji u njemu održana sednica Vlade Srbije.\n“Na današnji dan je Prokuplje oslobodila Prva armija Vojske Srbije na čelu sa vojvodom Petrom Bojovićem i francuski general Šarlom Tarnije sa svojom konjicom, ali i zato što otvaramo Spomen-park Gvozdenom puku, najodlikovanijoj jedinici u istoriji srpske vojske, u kojoj su se borili vanserijski junaci za koje je sloboda uvek bila skuplja nego glava i koji su je plaćali zivotom i krvi”, poručio je Simonović.\nDanas je, kaže, veliki dan i zato što je prvi put u istoriji održava sednica Vlade Srbije u Prokuplju.\nIstakao je da je važno da se radi na razvoju Prokuplja i celog Topličkog okruga, da se sprovode projekti, kako bi se stvorili uslovi da mladi ostanu i žive i stvaraju porodice u tom delu Srbije.\n“Da bi se to desilo moramo uz pomoć vlade da formiramo novu industrijsku zonu, da je opremimo komunalno i infrastrukturno, kako bismo imali šta da ponudimo investitorima”, istakao je Simonović.\n“Verujem da ćemo mnogo investitora privući i rešiti problem nezaposlenosti, ne samo u Prokuplju, već u celoj Toplici”, rekao je gradonačelnik.\nNaveo je da je izgradnja nove bolnice važan projekat za obezbeđivanje bolje zdravstvene zaštite žitelja tog kraja.\n“Mnogo toga je pred nama, Prokuplje je sada mesto u kome se radi i ulaže i nastavićemo da radimo u tom pravcu, kako bi buducnost bila bolja, a sve zarad toga da se ovde rađa više dece”, poručio je gradonačelnik Prokuplja.


U martu preuzeto 30% manje iOS aplikacija — Online Tržište\nObjavio(la) admin u kategoriji iPad, iPhone na dan 28. Aprila 2012. / 1 komentar\nPrema najnovijim izveštajima, ukupan broj preuzimanja iOS aplikacija opao je za 30 odsto u martu, na najniži nivo na kom se platforma našla od septembra 2011 godine. Prema izveštaju kompanije Fiksu, u SAD-u je u martu 200 najpopularnijih besplatnih iPhone aplikacija prosečno imalo 4,45 miliona dnevnih preuzimanja, što je dosta manje u odnosu na februar kada je prosečno preuzeto 6,35 miliona aplikacija dnevno.\nKompanija Fiksu ističe da su dva faktora odgovorna za ovaj pad u broju preuzimanja iOS aplikacija: prošla je euforija koju su novi iPhone korisnici (koji su uređaje dobili za Božićne i Novogodišnje praznike) imali i Apple-ovo upozorenje na postojanje developera koji koriste botove za preuzimanje kako bi veštački naduvali svoju poziciju na AppStore.\nU februaru je broj preuzimanja aplikacija takođe bio manji od rekordnog januarskog koji je iznosio 6,79 miliona preuzetih aplikacija dnevno.\nIako ovaj poslednji izveštaj kompanije Fiksu pokazuje dramatičan pad u broju preuzimanja iOS aplikacija, cena za sticanje lojalnih korisnika ostala je stabilna u martu, 1.30 dolara. Kompanija Fiksu definiše lojalne korisnike kao nekoga ko otvara aplikaciju najmanje tri puta. Iako su martovske brojke uglavnom nepromenjene u odnosu na februar, app marketing troškovi su u velikoj meri tamo gde su bili i prošlog leta, kada je cena za sticanje lojalnog korisnika bila 1.20 dolara.\nTroškovi za sticanje novog korisnika na najnižem nivu u poslednih osam meseci bili su u januaru kada su iznosili 1.14 dolara.\nTagovi: aplikacija, download, iOS, preuzimanje\n30. Aprila 2012. u 07:03\nA sigurno će i to tržište sada malo stagnirati, na mobitelima nećemo imati nekoliko stotina aplikacija čime se otvara prostor za stream aplikacija preko interneta ili nešto slično…


Budva domaćin Evropskom prvenstvu za mlade u boksu - Vijesti | Radio Televizija Budva - Budva Crna Gora\nRadio Budva Live: Billie Eilish - Bad Guy\nBudva domaćin Evropskom prvenstvu za mlade u boksu\nI u ovoj 2020. godini je pred Bokserskim savezom Crne Gore puno obaveza i izazova. Sigurno je najveći izazov organizacija Evropskog prvenstva za mlade, čiji će domaćin od 23. aprila do 3. maja biti Budva.\nIza Bokserekog saveza Crne Gore je jedna od najuspješnijih godina u poslednje vrijeme, kako zbog rezultata ostvarenih na međunarodnoj sceni, tako i na organizacionom planu i uspješnoj realizaciji svih planiranih aktivnosti u 2019. godini.\n“Prošla godina je bila veoma uspješna za crnogorski boks. Obezbijedili smo našim bokserima učešće na mnogim međunarodnim turnirima, revijama i šampionatima, sa kojih su se mnogi vraćali sa pobjedama, medaljama i peharima. Naročito smo ponosni na bokserku Budve Bojanu Gojković, koja se drugi put zaredom okitila titulom šampiona Evrope u juniorskoj konkurenciji, za šta je opet, kao i godinu ranije proglašena za najboljeg mladog sportistu Crne Gore u tradicional nom izboru Crnogorskog olimpijskog komiteta.\nPonosni smo i na rezultat seniora Kenana Husovića, koji se okitio titulom šampiona Balkana, koje je u decembru, nakon tridesetogodišnje pauze održanou Antaliji. Realizovali smo i više aktivnosti nego što je bilo predviđeno po programu, a sve sa željom da bi naši mladi bokseri kroz učešće na raznim takmičenjima sticali neophodna iskustva.\nOrganizovali smo adekvatne pripreme zasve naše najkvalitetni je boksere, obezbijedili smo pomoć u opremi za klubove, kao i rekordan broj stipendi ja, čak 14, koje su članovi sedam klubova primali 12 mjeseci”, rekao je predsjednik BSCG Blažo Šaranović.\n“Ova 2020. je za nas veoma zahtjevna godina, ali ne sumnjam da ćemo nastaviti trend ostvarivanja dobrih rezultata. Dodjelom organizacije ovog šampionata, Evropska bokserska federacija nam je ukazala veliku čast i priznanje, jer je uzrast mladih posljednja etapa pred ulazak u seniore.\nMoramo biti svjesni težine cijelokupnog takmičenja na kome se očekuje dolazak više od 40 reprezentaci ja. Imamo mnogo posla kako bi uspjeli da sve pripremimo i da se evropsko j bokserskoj javnosti pokažemo kao dobri domaćini, možda i najvećeg sportskog događaja koji će biti organizovan u Crnoj Gori ove godine.\nMi u tom uzrastu imamo potencijala i borce koji uz dobar rad mogu biti konkurentni da ostvare dobre rezultate. Pred nama je, dakle, osim kompletne organizacije, veliko iskušenje da pripremimo boksere, kako bi na što bolji način i dostojno reprezentovali svoju državu”, rekao je Blažo Šaranović.\nTakmičari Kik Boks kluba City Stars na Evropskom Kupu u Karlovcu\nLazović o evropskoj bronzi: Vratili smo reprezentaciju u sami vrh\nPobjeda i poraz crnogorskih selekcija\nCrnogorska džiu - džicu reprezentacija otputovala na Evropsko i Svjetsko prvenstvo


Politika Autor:Gordana Petkovic07. jul. 202018:10 > 20:18241 komentara\nPredsednik Srbije Aleksandar Vučić rekao je da je od sutra u Beogradu zabranjeno svako javno okupljanje, a od petka biće uveden policijski čas zabrane kretanje do ponedeljka.\nSituacija u Beogradu je alarmantna zbog koronavirusa, a ozbiljna je u još četiri grada, rekao je Vučić prilikom obraćanja javnosti u Predsedništvu Srbije.\n„Od sutra sledi zabrana svakog okupljanja više od 5 ljudi u zatvorenom ili otvorenom prostoru, od petka do ponedeljka sledi policijski čas“, rekao je predsednik Srbije.\nOn je dodao da će biti obezbeđena šetnja majkama sa decom, penzionerima i ljudima sa kućnim ljubimcima.\nGovoreći o situaciji sa koronom Vučić je rekao da je danas najteži dan u Srbiji jer je preminulo 13 osoba, da je 110 obolelih na respiratoru bilo u 15 časova, a da je već sada 120.\n„Skoro 4.000 pozitivnih ili sumljivih na koronu je u bolnicama, bolnice su nam pune“, rekao je on.\nOn je dodao da Krizni štab doneti tačne mere i da će policijski čas u Beogradu verovatno biti od 18 časova u petak do 5 sati u ponedeljak.\n„Lično bih voleo da ove mere važe za celu Srbiju, ali da li će me Krizni štab poslušati ne znam“, rekao je on, dodajući da možda policijski sat i ne bude bio uveden ako brojevi obolelih budu bolji u naredna dva dana, ali čisto sumnja.\nVučić je istakao da mu je prva briga da zaštiti građane, te da sve političke reakcije, sve šerpe, bes, budu usmereni na njega, a ne na lekare.\nVučić rekao je da se najteži talas koronavirusa očekuje oko 1. novembra i da su u skladu sa tim danas doneli odluku o izgradnji dve kovid bolnice.\n“Velika kovid bolnica biće izgrađena na Batajničkom drumu, između Zemuna i Batajnice, biće porušene tri zgrade i izgrađena velika bolnica”, rekao je Vučić, dodajući da će ona primati pacijente iz Mačve i Vojvodine.\nDruga bolnica, nešto manja, biće izgrađena u Kruševcu rekao je on, dodajući da će ona primati pacijente iz južnog i centralnog dela Srbije.\nFormiranje vlade – 20. do 25. avgusta\nVučič je rekao da će 15, 16. jula krenuti u konsultacije o formiranju nove vlade i to prvo sa manjinskim strankama, a onda i sa drugim.\n„Očekujem da se formiranje vlade završi 20. do 25. avgusta, a ne bih isključio da to bude i ranije“, rekao je Vučić.\nOn je najavio da će u novoj vladi biti kadrovskih iznenađenja i da će glavni kriterijum za njeno formiranje biti sposobnost i poštenje budućih kadrova.\n„Da li će biti iznenađenja, biće ih svakako! Da li će biti promena, biće ih“, rekao je Vučić i dodao da je namera da se ministarstva upodobe građanima, a ne pojedinim političarima.\nVučić je rekao da on ne deli ljude na stranačke i nestranačke, „već na sposobne i nesposobne, na poštene i one koji to nisu, na vredne i lenje“.\n„Nema sumnje da će mi to biti glavni kriterijum“, rekao je Vučić.\nDva miliona vakcina protiv gripa\nPredsednik Srbije upozorio je da mora da se izbegne katastrofa na svaki način, odnosno sudar korone i sezonskog gripa i da će zato biti nabavljeno više od dva miliona vakcina protiv gripa.\n„Vakcinu protiv sezonskog gripa moraće da prime svi medicinski radnici, deca do 12 godina, penzioneri, policija, hroničcni boelesnici, šalterski sluzbenici…“, rekao je Vučić.\nOn je upozorio da se sudar korone i gripa mora izbeći po svaku cenu.\nTražiću da EU uzme značajniju ulogu\nPredsednik Srbije potvrdio je da će u četvrtak u Parizu imati važan sastanak sa predsednikom Francuske Emanuelom Makronom od koga će tražiti da EU zauzme značajniju političku ulogu.\n„U petak ću učestvovati na virtuelnom samitu u Parizu, na kojem će učešće uzeti i nemačka kancelarka Angela Merkel, u subotu imam pripremnu večeru u Briselu sa Šarlom Mišelom, Miroslavom Lajčakom, Žosefom Boreljom i Avbdulahom Hotijem, a u nedelju nastavak dijaloga“, najavio je Vučić.


Fizičke aktivnosti koje turisti mogu isprobati u Beogradu - TOB\nBeograd je grad na dve reke, sa 16 rečnih ostrva, brdovitim terenom, ravnim delom grada sa novobeogradske strane i brojnim drugim mestima koja nude veliki broj bogatih sadržaja svojim stanovnicima, ali i turistima. Bajkoviti parkovi, šetališta pored reke i delovi u kojima je priroda kao pobednik izašla u odnosu na modernizaciju, mesta su na kojima je moguće upražnjavati brojne fizičke aktivnosti.\nPored stanovnika Beograda, domaćih turista i posetioca, strani turisti neretko u našem glavnom gradu žele da se oprobaju u nekom od sportova ili da upražnjavaju neku od aktivnosti u parkovima i na terenima širom grada. U nastavku teksta pogledajte predloge za najinteresantnije fizičke aktivnosti koje turisti mogu isprobati u Beogradu.\nBiciklizam u Beogradu – uživanje na obali reke\nGradski urbanistički planovi već dugi niz godina ucrtavaju biciklističke staze na brojne lokacije u gradu. Putovanje gradom na dva točka, sopstvenim pogonom odlična je aktivnost za sve ljubitelje ovih dvotočkaša. Biciklizam u Beogradu je naročito izražen na posebno obeleženim delovima pored reka.\nBilo da je u pitanju zavodljivi Zemunski kej ili deo ispod Brankovog mosta sa novobeogradske strane, biciklizam u Beogradu je popularan kod svih generacija. Predah na nekom od beogradskih splavova, prolazak biciklom podno Kalemegdanske tvrđave ili pogled na Nebojšinu kulu u daljini, uz prirodu koja okružuje staze pored reka, čini da biciklizam u Beogradu bude aktivnost kojoj se mnogi turisti okreću.\nKada je u pitanju biciklizam Beograd može da se pohvali i biciklističkim stazama koje se nalaze u nekim delovima centra grada. Iznajmljivanjem bicikala omogućava se i turistima da istraže našu prestonicu na zanimljiv način i da istovremeno upražnjavaju kvalitetnu fizičku aktivnost.\nTeniski tereni Beograd – beli sport i zelena okolina\nKada su u pitanju teniski tereni Beograd nudi širok dijapazon igrališta na kojima možete igrati “beli sport”. Tereni na Košutnjaku predstavljaju pravu idilu za sve ljubitelje tenisa i prirode.\nOkruženi gustim šumama, u prijatnom ambijentu i hladovini koja osvežava igrače, teniski tereni predstavljaju idealnu priliku da turisti uživaju u prirodi, a ujedno se zabave i budu fizički aktivni.\nTeniski tereni u Beogradu su poslednjih godina dobili na popularnosti zbog velikih uspeha naših sportista, ali je i činjenica da se ovaj sport praktikuje na otvorenom još jedan aspekt koji ide u prilog tome da je pogodan za zabavu svih onih koji dođu u posetu Beogradu. Bilo da ste rekreativac ili atleta, tenis je sport koji će vas dobro izmoriti i ona vrsta fizičke aktivnosti koja je dobra za vaše telo.\nIpak, tenis je takođe i zahtevan sport koji uključuje brojne nagle pokrete i promene pravca. Pored toga, zahteva i učestale pokrete koji su uzrokovani dinamikom same igre. Takvi pokreti često mogu da dovedu do oštećenja tetiva mišića koji ispružaju šaku i prste, na mestu pripoja sa košću nadlaktice i do pojave teniskog lakta, pa je pouzdan centar za fizikalnu terapiju najbolja adresa ukoliko želite da sprečite ili izlečite takvu pojavu.\nUkoliko vam lekari ne savetuju bavljenje ovim ili bilo kojim drugim sportom, preskočite tu aktivnost na odmoru i iskoristite vreme za bolje upoznavanje sa gradom. Ako je sve u redu, nema razloga da svoju posetu Beogradu ne učinite još zabavnijom.\nJahanje u Beogradu – hipodrom kao posebna atrakcija za turiste\nBeogradski hipodrom i konjički klubovi koji nude jahanje u Beogradu predstavljaju posebnu turističku atrakciju. Hipodrom Beograd se nalazi ispod Banovog brda, blizu centra grada, ali daleko od gradske vreve i predstavlja idealnu lokaciju za druženje sa plemenitim životinjama i uživanje u rekreativnom jahanju konja.\nJahanje u Beogradu ima dugu tradiciju, a predstavlja i zanimljiv način da se strani turisti oprobaju u aktivnosti koju možda pre toga nisu upražnjavali. Pored fizičke spreme i dobrog balansa, kod jahanja je važan tajming, ali i smirenost prilikom odnosa sa životinjom. Takođe, jahanje u Beogradu može da bude dobra prilika da turista upozna i delove grada koji nisu u samom centru i da se malo skloni od gužve, uz fizičku aktivnost koju će dugo pamtiti.\nSkijanje na vodi Ada Ciganlija – ekstremni vid fizičke aktivnosti\nAda Ciganlija je poznata i kao “beogradsko more”, a svako more ima brojne sadržaje koji su posebno namenjeni ljubiteljima ekstremnih sportova. Kada je u pitanju skijanje na vodi Ada Ciganlija predstavlja pravu destinaciju za sve one koji tokom letnjih meseci žele da se oprobaju u ovoj fantastičnoj fizičkoj aktivnosti koja spada u red ekstremnih.\nNa Makiškoj strani Ade Ciganlije, žičare na vodi su čest prizor. Impozantan prizor skijaša koji seče talase izduženog rečnog ostrva na Savi, primamljiv je za brojne turiste koji posećuju naš glavni grad. Pored skijanja na vodi, posetiocima je dostupan i wakeboard, kao i slalom. Sjajan ambijent Ade Ciganlije može dobro da posluži i prilikom pravljenja predaha, jer su prirodna hladovina i okolni parkovi prave oaze namenjene uživanju.\nBeograd je poznat kao dom brojnih uspešnih klubova, ekipa i pojedinaca koji svake godine oduševljaju Evropu i svet svoji rezultatima. Ipak, Beograd je prepun ljudi koji su zaljubljeni u fizičke aktivnosti i koji svaki slobodan trenutak provode u prirodi, na teniskom terenu ili pored reke. Zato je spoj prirodnog okruženja i fizičkih aktivnosti dobitna kombinacija za turiste koji od Beograda žele nešto više.


Izvor: Vostok.rs, 25.Nov.2019, 12:00 (ažurirano 02.Apr.2020.)\nGasovod dužine 3000 kilometara je duži od udaljenosti između Moskve i Londona. Pregovori o "Istočnoj ruti" trajali su više od jedne decenije. Prošlog jula, "Gasprom" i Kineska nacionalna gasna kompanija potpisali su sporazum o početku isporuka gasa preko ovog gasovoda. Moskva i Peking planiraju izgradnju još jednog gasovoda - "Snaga Sibira 2" ili "Zapadna ruta", a koji bi bi trebao da isporučuje još 30 milijardi kubnih metara prirodnog gasa godišnje iz Rusije u Kinu. Prema rečima šefa "Gasproma" Alekseja Milera, rastuća potrošnja gasa u Kini, koja je u 2016. godini iznosila više od 200 milijardi kubnih metara, uskoro će dostići 300 milijardi kubnih metara. © RIA Novosti, Infografika\nVostok.rs: Putin razgovarao sa Zelenskim\nPutin održao sastanak sa članovima Saveta bezbednosti\nMoskva -- Predsednik Rusije Vladimir Putin održao je sastanak sa stalnim članovima Saveta za bezbednost, rekao je novinarima portparol Kremlja Dmitrij Peskov...Na sastanku je razgovarano o različitim međunarodnim pitanjima, izjavio je Peskov, preneo je TAS S...Prema njegovim rečima, na sastanku...


Predstavnici Kantona, Grada i općina održali sastanak sa članovima Udruženja RVI paraplegičara KS: Otkloniti arhitektonske barijere za osobe s invaliditetom | mpz.ks.gov.ba\nPredstavnici Kantona, Grada i općina održali sastanak sa članovima Udruženja RVI paraplegičara KS: Otkloniti arhitektonske barijere za osobe s invaliditetom\nNa inicijativu Udruženja ratnih vojnih invalida-paraplegičara Kantona Sarajevo, premijer KS Elmedin Konaković organizovao je danas sastanak o temi "Otklanjanje arhitektonskih barijera na području Kantona Sarajevo za osobe s invaliditetom". Uz članove ovog udruženja, sastanku su prisustvovali nadležni kantonalni ministri saobraćaja i prostornog uređenja, građenja i zaštite okoliša Mujo Fišo i Čedomir Lukić, kao i predstavnici ministarstava unutrašnjih poslova i boračkih pitanja, Grada Sarajevo i lokalnih zajednica u Kantonu Sarajevo.\nUklanjanje arhitektonskih barijera u javnim i privatnim objektima, kao i u vozilima javnog saobraćaja neki su od zahtjeva članova Udruženja RVI-paraplegičara upućeni nadležnima ovom prilikom.\n"Tražimo sistemsko rješenje za te probleme, jer smo svakodnevno suočeni sa raznim preprekama koje nam onemogućavaju kretanje, prisustvovanje kulturnim i sportskim manifestacijama u gradu. U većini javnih objekata ne postoje liftovi ili adekvatni prilazi, parkinzi predviđeni za invalide se uzurpiraju", naveo je Elvis Sudar, predsjednik Udruženja RVI paraplegičara. Članovi ovog udruženja ukazali su i na potrebu dosljednog provođenja zakona i propisa koji garantiraju prava ovim osobama na prilaz objektima i neometano kretanje te su, između ostalog, zatražili i aktivniji angažman nadležnih inspekcijskih organa, u smislu njihovog djelovanja po prijavi i identificiranja stanja na terenu.\nPredstavnici Kantona i lokalnih zajednica detaljno su razmotrili ovu problematiku u svim njenim segmentima sa predstavnicima Udruženja, uz zajednički zaključak da se svi pojedinačni zahtjevi što prije dostave Vladi Kantona Sarajevo na razmatranje. Dogovoreno je, između ostalog, da će Udruženje napraviti spisak svih javnih i privatnih objekata koji su od značaja za njih, sa opisom stanja i barijerama, te ga uputiti Vladi u cilju iznalaženja rješenja.\nIskazana je i spremnost učesnika sastanaka da svako u svom domenu provodi zakonska rješenja koja garantiraju uslove za samostalan i siguran prilaz i kretanje osobama s invaliditetom u javnim i privatnim objektima, a koja između ostalog podrazumijevaju i vođenje računa o tome pri izdavanju dozvola za građenje objekata. Također, najavljene su i aktivnosti nadležnih kantonalnih ministarstava saobraćaja i unutrašnjih poslova na otklanjanju zloupotrebe i uzurpiranja parking mjesta predviđenih za osobe s invaliditetom u Kantonu Sarajevo.\n"Ovo je prvi put da ozbiljno i zajednički pristupamo ovoj problematici. Na osnovu vaših zahtjeva Vlada KS će sačiniti jedan akcioni plan i djelovati prema prioritetima. Sutra ćemo organizirati i sastanak sa inspekcijama tim povodom", naglasio je ovom prilikom premijer Konaković.


Terzić o pojačanjima - Ko je oduševio, a ko uskoro napušta Zvezdu? - Sportske.net\nTerzić o pojačanjima - Ko je oduševio, a ko uskoro napušta Zvezdu?\nGeneralni direktor Crvene zvezde, Zvezdan Terzić, govorio je o trenutnom stanju u klubu, a ujedno je i ocenio fudbalere koje je doveo u poslednjih godinu dana.\nTerzić otvorio dušu: ''Za LŠ je potrebno mnogo sreće i strpljenja, ali radimo ispravno!''VERAN ZVEZDI - Vieira u poslednji čas odbio ponudu iz Španije!Španci se pohvalili - Evo kako Kataiju stoji dres Alavesa!A sada ono što se svi pitate, koliko je Zvezda zaradila od prodaje svog najboljeg igrača?Zvezda: ''Katai, srećno u Primeri!''\nCrvena zvezda je završila evropske kvalifikacije, a nakon svega što se izdešavalo, Zvezdan Terzić se ponovo pojavio u javnosti i govorio o aktuelnom dešavanju u klubu.\nJuče ste mogli da pročitate osvrt na finansijski deo i deo oko prodaje Aleksandra Kataija, a danas vam serviramo Terzićeve ocene pojačanja u novoj sezoni.\nGovorio je najviše o Kangi, Moučeu i Ruizu, ali i o Edsonu koji je u potpunosti podbacio prethodne sezone.\n"Da imam deset miliona evra, našao bih štopera. Edson nije doveden sa livade, igrao je u ozbiljnom klubu. Definitivno je greška, uopšte se nije snašao", rekao je Zvezdan Terzić za ovog fudbalera koji više nije član Crvene zvezde.\nPored njega, nije zadovoljan ni Pablom Moučeom.\n"Pablo Mouče nije opravdao očekivanja. Doveli smo ga na godinu dana na pozajmicu kako bi nam odmah doneo kvalitet. Videćemo šta ćemo sa njim, verovatnije je da ostane do decembra jer ćemo tako rasteretiti budžet", istakao je Terzić najavivši odlazak Moučea.\nSa druge strane, izuzetno je zadovoljan kako su do sada odigrali Kanga i Ruiz, smatra ih velikim pojačanjima.\n"Kanga je bio izričita želja Miodraga Božovića, napravljen je pun pogodak sa njim, biće najbolji igrač lige. Sa druge strane, Ruiz je pun pogodak, ima 21 godinu. Sto odsto je u vlasništvu Zvezde, doveden je bez obeštećenja i na njemu ćemo zaraditi ogroman novac. Ne žurimo nigde, ima ugovor na tri godine", istakao je Terzić.


Sutra obustava isporuke gasa „Sarajevogasu“ | ENERGETIKArs.com\nNalazite se na Home » Gas » Sutra obustava isporuke gasa „Sarajevogasu“\nSutra obustava isporuke gasa „Sarajevogasu“\nObjavljeno: 21:03, 14. августа 2014.\nSARAJEVO, Kompanija „BH-gas“ najavila je da će sutra u podne obustaviti isporuku gasa preduzeću „Sarajevogas“, zbog duga od blizu 47 miliona KM.\nIz „BH-gasa“ je saopšteno da uprkos ozbiljnim upozorenjima „Gasprom eksporta“ da će zbog neredovnih plaćanja prekinuti isporuku gasa BiH, Vlada Kantona Sarajevo još nije obezbijedila „BH-gasu“ ključna sredstva.\nDug „Sarajevogasa“ prema „BH-gasu“ mora biti smanjen ispod 35 miliona KM do početka sezone grijanja, što je minimalan uslov da bi bilo omogućeno redovno snabdijevanje gasom.\n„Vlada Kantona Sarajevo ne smije dozvoliti da građani i industrija ostanu bez gasa“, navodi se u saopštenju.\nIz „BH-gasa“ navode da „Sarajevogas“ i dalje duguje „BH-gasu“ blizu 47 miliona KM, iako je Vlada Kantona Sarajevo još 27. juna dala saglasnost da će kreditnim zaduženjem preduzeća „Sarajevogas“ i „Toplane-Sarajevo“ taj dug smanjiti za 10 miliona KM do polovine jula.\n„BH-gas“ je u posljednjih mjesec dana pregovorima sa Ministarstvom prostornog uređenja i zaštite životne sredine Kantona Sarajevo, „Sarajevogasom“ i „Toplanama-Sarajevo“ tražio da se ubrzaju aktivnosti za realizaciju kredita.\nZa to vrijeme su se čak i uplate tekućih faktura iz „Sarajevogasa“ smanjile i usporile do te mjere da je u avgustu „BH-gasu“ uplaćeno samo 0,2 odsto od ukupnih potraživanja.\nTim povodom danas je u sjedištu „BH-gasa“ održan još jedan sastanak sa predstavnicima Ministarstva prostornog uređenja i zaštite životne sredine Kantona Sarajevo, „Sarajevogasa“ i „Toplana-Sarajevo“.\nMinistar prostornog uređenja i zaštite životne sredine Zlatko Petrović i direktor „Sarajevogasa“ Salih Selmanović tvrdili su da će sredstva od kreditnog zaduženja biti „operativna do kraja mjeseca“.\nNakon što je direktor „BH-gasa“ Mirza Sendijarević na sastanku podsjetio na upozorenja iz „Gasprom eksporta“ zbog neredovnih plaćanja, te da je „BH-gas“ primoran upotrijebiti krajnju mjeru prema svojim dužnicima, a to je obustavljanje dotoka gasa preduzeću „Sarajevogas“, resorni ministar Zlatko Petrović je napustio sastanak. Srna


Saša Janković sam srušio opoziciju! | Afera\n17. августа 2017. Srećko Milovanović\t0 Comments\nPokret slobodnih građana saoštio je juče da Šutanovac ne može sa njima i sa Vučićem. Stvarni razlog ovog Jankovićevog pomalo šokantnog poteza je u stvari zajednički sastanak koji je opozicija uskoro trebala da ima sa Dejvidom Mekalisterom, izvestiocem Evropskog parlamenta za Srbiju.\n– Opozicionari su trebali da imaju zajednički sastanak sa Mekalisterom i tu Janković pukao. To njegov problem, ni Vučić ni Ustav – objašnjava naš izvor i podseća da je Janković doživeo fijasko kada je išao u Brisel.\n– On je besno kazao da opoziciji ne treba sastanak sa Mekalisterom, jer je EU uz Vučića. I da on hoće sa Dverima i Jeremićem – zaključuje naš izvor.\nInače, PSG Saše Jankovića saopštio je da obustavlja planove o izbornoj saradnji sa DS-om zbog toga što je predsednik demokrata Dragan Šutanovac, kako se navodi u saopštenju, javno ponudio Aleksandru Vučiću saradnju na izmenama Ustava.\n– U stanju prikrivene diktature pod fantomkama, time se suštinski učestvuje u lažiranju demokratije i simulaciji dijaloga. Građani Srbije imaju pravo da znaju ko stoji sa koje strane. Beskrajne političke kombinatorike moraju biti zamenjene čvrstim i principijelnim stavovima u koje se građani Srbije uvek mogu pouzdati. Niko nema pravo da se kocka njihovim poverenjem – navodi se u saopštenju. Taj pokret je izrazio žaljenje zbog, kako se navodi, “zaokreta predsednika DS” ali i ponovio da je jedini dijalog koji će ikada imati sa Aleksandrom Vučićem isključivo “razgovor o mirnoj predaji vlasti”.\nPredsednik PSG Saša Janković je ocenio da potez predsednika DS “predstavlja kršenje prvog principa i uslova saradnje opozicije – da nema neposredne niti posredne saradnje sa vlašću SNS-a”.\nPolitički analitičar Dragomir Anđelković tvrdi da je ovaj Jankovićev potez otvara pitanje kako bi opozicionari funkcionisali ako bi osvojili vlast, ako ne mogu nekoliko meseci da funkcionišu zajedno.\n– Na proteklim predsedničkim izborima Saša Janković i demokrate su postigli izvestan rezultat koji nije bio sjajan, ali nije bio ni zanemarljiv. Sada Janković pokušava da to nasleđe u potpunosti preuzme tako što bi diskvalifikovao DS koja mu je trebala u fazi kada je ulazio u predsedničku trku – kazao je on i dodao da je Janković iskoristio DS.\n– Sada mu ne trebaju, pokušava da ih odbaci i preuzme nasleđe. S druge strane i demokrate su njega tada stavile u prvi plan zato što je Šutanovac nepopularan, a verovatno je i njima cilj da njega eliminišu i preuzmu nasleđe. To je neka vrsta saradnje bez elementarne ljubavi i poštovanja. Samo se gleda ko će koga da prevari. Ako predstavnici takozvane građanske opozicije nisu u stanju da nekoliko meseci funkcionišu u koaliciji, kako bi tek onda funkcionisali kada bi kojim slučajem uzeli vlast – zapitao se Anđelković.\n← Ljubav profesora i maloletne učenice razbesnela Srbiju!\n(FOTO) Neda Ukraden slavi rođendan u kupaćem kostimu! →\nSUSRET U LONDONU: Brnabić i Merkel razgovarale OČI U OČI, evo šta joj je premijerka otkrila\nBRNABIĆ: Fizičko nasilje je jedina politika SzS!


Aug 2, 2018 fišing, Kaspersky Lab\nIstraživači kompanije Kaspersky Lab otkrili su novi talas finansijskih fišing i-mejlova dizajniranih da sajber kriminalce brzo dovedu do zarade. Ovi i-mejlovi prerušeni u legitimne dopise i računovodstvena pisma pogodili su najmanje 400 industrijskih organizacija, uglavnom u Rusiji. Serija napada započeta je na jesen 2017. godine i ciljala je nekoliko stotina korporativnih računara u različitim industrijskim sferama: od industrije nafte i gasa do metalurgije, energetike, građevinarstva i logistike.\nPrema podacima kompanije Kaspersky Lab, ovaj talas i-mejlova ciljao je oko 800 računara zaposlenih, s ciljem krađe novca i poverljivih podataka od organizacija, koje su kasnije sajber kriminalci ponovo mogli da koriste za nove napade. I-mejlovi su bili prerušeni u legitimne dopise za nabavku i računovodstvena pisma, koja su sadržala baš one informacije koje su odgovarale profilu napadnutih organizacija i uzimali su u obzir identitet zaposlenog koji je bio njihov primalac. Važno je napomenuti da su se napadači ciljanim žrtvama čak oraćali po imenu. Ovo ukazuje na to da su napadi pažljivo pripremani i da su kriminalci izdvojili vreme da razviju pojedinačno pismo za svakog korisnika.\nKada bi primalac kliknuo na zlonamerni prilog, modifikovani legitimni softver bi se diskretno instalirao na računaru, tako da sajber kriminacli mogu da se na njega povežu i ispitaju dokumenta i softvere u vezi podataka o nabavci i finansijsim i računovodsvenim operacijama. Štaviše, napadači su tražili različite načine za izvršavanje prevara, kao što su promena podataka na platnim računima, kako bi bili u mogućnosti da sami povuku taj novac.\nKad god su kriminalcima bili potrebni dodatni podaci ili mogućnosti, kao što su prava lokalnog administratora ili krađa pristupnih podataka i Windows naloga kako bi zašli dublje u mrežu organizacije, napadači su otpremali dodatne setove malvera, pripremljene za svaku žrtvu ponaosob. Ovo je podrazumevalo i spajvere, dodatne alate za daljinsko izvršavanje koji produbljuju kontrolu napadača nad zaraženim sistemom, malvere – kako bi se iskoristile ranjivosti unutar operativnog sistema, kao i Mimikatz alatku koja omogućava korisnicima da upotrebljavaju podatke sa Windows naloga.\n“Napadači su pokazali jasan interes prema ciljanju industrijskih organizacija u Rusiji. Na osnovu našeg dosadašnjeg iskustva, razlog za ovo može biti činjenica da njihov nivo svesti o sajber bezbednosti nije toliko visok kao što je slučaj sa drugim tržištima – kao što su, recimo, finansijke servisi. Ovo čini industrijske organizacije unosnom metom za sajber kriminalce ne samo u Rusiji, već i širom sveta”, izjavio je Vjačeslav Kopejcev (Vyacheslav Kopeytsev), ekspert za sajber bezbednost u kompaniji Kaspersky Lab.\nIstraživači kompanije Kaspersky Lab savetuju korisnicima da prate ove ključne mere predostrožnosti kako bi se zaštitili od fišing napada:\n– koristite bezbednosna rešenja sa specijalizovanim funkcionalnostima za detekciju i blokiranje fišing napada. Kompanije mogu zaštiti svoje lokalne i-mejl sisteme pomoću ciljanih aplikacija u okviru rešenja Kaspersky Endpoint Security for Business. Rešenje Kaspersky Security for Microsoft Office 365 pomaže u zaštiti i-mejl servisa Exchange Online, baziranog na cloud sistemima unutar samog rešenja.\n– praktikujte inicijative koje će pomoći u podizanju svesti o sajber bezbednosti, uključujući i treninge za procenu nivoa ekspertize i odbranu kroz simulaciju fišing napada. Korisnicima rešenja kompanie Kaspersky Lab preporučuje se upotreba Kaspersky Security Awareness Training usluga.\nNeodstatak zaposlenih, investiranja i faktor ljudskih grešaka ugrožavaju IT bezbednost


Pojačane patrole i kontrole kafića u novogodišnjoj noći i 1. januara\nVesti Autor:RTS31. dec. 202008:243 komentara\nKomunalna milicija će u novogodišnjoj noći i 1. januara u 3.500 beogradskih kafića i restorana strogo kontrolisati primenu protivepidemijskih mera koje podrazumevaju ograničenje rada i puštanje muzike.\nPredstavnik komunalne milicije u Beogradu Nenad Ostojić za RTS je izjavio da će komunalci u naredna dva dana u većem broju patrolirati ulicama, i da će raditi u timovima sa gradskim inspektorima i policijom.\n„Kontrolisaćemo ugostiteljske objekte koji mogu da rade do 18 sati, uz puštanje muzike do 17 časova, dok je muzika uživo u potpunosti zabranjena. Kontrolisaćemo nošenje maski i ako se u objektu nađe više od pet ljudi bez maske svaki će pojedinačno biti sankiconisan“, rekao je Ostojić.\nŠto se tiče organizovanja kućnih žurki za doček Nove godine, Ostojić je rekao da će jedan tim komunalnih policajaca posebno dežurati za javljanje po prijavama građana koje se odnose na buku iz stanova.\nkafićikomunalna policijaNova godina


Njilaš razgovarao sa predstavnicima UN | Autonomija\nNjilaš razgovarao sa predstavnicima UN\nZa proces evropskih integracija i punopravno članstvo Srbije u EU najbitnija je stabilna politička situacija\nPokrajinski sekretar za obrazovanje, propise, upravu i nacionalne manjine Mihalj Njilaš primio je danas direktorku kancelarije UN u Beogradu i predstavnicu generalnog sekretara UN Simonu – Mirelu Mikulesku i zamenika direktora kancelarije UN u Beogradu Denisa Besedića, saopšteno je danas iz Biroa za informisanje.\nKako se objašnjava, u uvodnom delu sastanka visoka predstavnica UN se zahvalila na prijemu i prilici da se sastane sa pokrajinskim sekretarom i dodala da je rad Ujedinjenih nacija u Srbiji usmeren na poslove monitoringa i analitičkog rada.\nNjilaš je izrazio svoje zadovoljstvo zbog posete i predstavio rad Sekretarijata u oblasti zaštite prava nacionalnih manjina.\nU saopštenju se navodi da je pokrajinski sekretar dodao i da sekretarijat pokriva i oblast obrazovanja, propisa i uprave.\nNjilaš je istakao značaj Akcionog plana za ostvarivanje prava nacionalnih manjina koji predstavlja važnu osnovu za lakše savladavanje puta Republike Srbije ka EU i otvaranje Poglavlja 23 u okviru pristupnih pregovora.\nPokrajinski sekretar je dodao da je za proces evropskih integracija i punopravno članstvo Srbije u EU, najbitnija stabilna politička situacija.\nU saopštenju se navodi da je direktorka kancelarije Ujedinjenih nacija u Beogradu istakla značaj Vojvodine u istorijskom i kulturološkom smislu, kao i potrebe očuvanja veoma bogate etničke strukture.\nSimona-Mirela Mikulesku je naglasila da su UN partner naše države i da podržava naše napore na putu ka Evropskoj uniji.


U čast Svetog Save: Djeca iz RS i dijaspore snimila pjesmu "Negujmo srpski jezik" VIDEO | BL Portal\nU čast Svetog Save: Djeca iz RS i dijaspore snimila pjesmu “Negujmo srpski jezik” VIDEO\nU čast srpskog prosvetitelja Svetog Save, djeca iz dijaspore i regiona snimila su pjesmu i spot “Negujmo srpski jezik”, saopšteno je danas iz Uprave Ministarstva spoljnih poslova Srbije za saradnju s dijasporom i Srbima u regionu.\nU snimanju pjesme učestvovala su djeca iz Republike Srpske, kao i djeca srpskog porijekla iz Danske, Francuske, Italije i Slovenije. Sve je realizovano zahvaljujući Dečjem kulturnom centru Beograd i Udruženju nastavnika muzičke kulture Srbije, kroz realizaciji projekta “Deca\nNastavnik muzičke kulture i koautor projekta Aleksandra Stanković rekla je da projekat “Deca – Srbiji” obuhvata srpsku djecu iz regiona i dijaspore, udruženu u horskom pjevanju sa vršnjacima iz Srbije.\n“U vrijeme pandemije kovida 19, kada su zatvorene škole u Evropi i regionu, pedesetoro djece sa nastavnicima srpskih dopunskih škola Danske, Francuske, Italije, Slovenije i škola iz Republike Srpske, na onlajn probama, pripremali su pjesmu ‘Negujmo srpski jezik'”, rekla je Stankovićeva.\nOna je napomenula da je, nakon pjesme “Strujno kolo”, upriličene na Nacionalni dan nauke i rođendan Nikole Tesle, u kojoj su učestvovala djeca Srbije sa srpskom djecom iz SAD i Kanade, pjesma “Negujmo srpski jezik” druga numera u projektu “Deca – Srbiji”.\nIz Republike Srpske učestvovala su djeca iz osnovnih škola “Sveti Sava” i “Aleksa Šantić” iz Banjaluke, sa nastavnicima Jelenom Stanišić i Slavkom Nikolićem.\nTags: dijaspora, djeca, Negujmo srpski jezik, Srpska, Sveti Sava\nStruka ima razloga za zabrinutost: Mutacije korona virusa ipak utiču na vakcine


Sporna ulaganja od 44 miliona\nNalazite se ovdje:Početna»Istraživačke priče»Sporna ulaganja od 44 miliona\nIstraživačke priče 27/04/2016\nKompanija „Nega Tours Montenegro“, u čijem je vlasništvu Hotel „As“ u Perazića Dolu, na kraju 2014. godine je prikazala vrijednost „nekretnina, postrojenja i opreme“ u iznosu od 17,9 miliona eura, pa se postavlja pitanje kako Vlada može „zdravo za gotovo“ prihvatati tvrdnje investitora da je u Hotel „As“ uložio čak 44 miliona eura.\nHotel „As“ privatizovan je 2002. godine, kada je prodat ruskoj firmi „Nega Tours“ za 2,5 miliona eura, uz obavezu kupca da uloži dodatnih 11 miliona eura u gradnju hotela do kraja 2003. godine. Vlada je od tada nekoliko puta pomjerala rokove za investicioni program, a u međuvremenu se pokazalo da kupac nije nikakav ruski investitor, već domaći biznismen Neđeljko Gardašević.\nOno što je posebno problematično jeste to što ugovor sadrži krajnje štetnu odredbu, koja kupcu daje pravo na povraćaj dijela investiranih sredstava. U Informaciji koju je nedavno dostavio članovima Odbora za ekonomiju Skupštine Crne Gore, a u vezi kontrolnog saslušanja povodom privatizacije Hotela „As“, investitor tvrdi da je u hotel uložio čak 44 miliona eura.\nAko je suditi prema zvaničnim podacima iz finansijskih izvještaja kompanije „Nega Tours Montenegro“, ni u kom slučaju se ne može raditi o investicionim ulaganjima od 44 miliona. Naime, na kraju 2014. godine vrijednost „nekretnina, postrojenja i opreme“ ove firme iznosila je 17,9 miliona eura, pri čemu u finansijskom izvještaju nije posebno prikazano kolika je pojedinačna vrijednost nekretnina, a koliko vrijede postrojenja i oprema.\nFinansijski izvještaj kompanije za 2015. godinu još nije dostupan, dok raniji podaci Istraživačkog centra MANS-a pokazuju da je još 2006. godine za potrebe novog vlasnika izvršena procjena vrijednosti same lokacije, koja je tada utvrđena na 3,8 miliona eura. Prema zvaničnim podacima sa sajta Uprave za nekretnine, na „Nega Tours Montenegro“ u Perazića Dolu je kao svojina uknjiženo preko 35 hiljada kvadrata zemljišta (dvorište, njive i šume), te oko šest hiljada zgradišnog prostora.\nSvi ovi podaci ozbiljno dovode u pitanje tvrdnje investitora da je u prethodnim godinama uložio više desetina miliona eura u hotel u Perazića Dolu, jer to ne potvrđuju ni finansijski iskazi njegove kompanije, niti stanje na terenu, koje svjedoči ne o izgrađenom hotelu, već o postojanju samo grube betonske konstrukcije.\nPrivatizacija Hotela „As“ jedna je od kontroverznijih u zemlji, a decenijsko kršenje ugovora od strane kupca nedavno je rezultiralo najavom raskida ugovora, ali i tvrdnjom iz Ministarstva održivog razvoja i turizma, kojim rukovodi Branimir Gvozdenović, da nije validna garancija iz koje je Vlada trebalo da se naplati zbog neispunjenja investicionih obaveza.\nDo danas iz Vlade nema odgovora na pitanje zašto je kupcu godinama tolerisano neispunjenje investicionih obaveza, kako je moguće da garancija nije provjerena, te naročito kolika je šteta za budžet i ukupnu turističku privredu što 14 godina ne radi hotel koji je nekada bio jedan od najekskluzivnijih turističkih objekata na crnogorskoj obali, a koji je imao 110 soba i 25 vila.\nKrivična prijava podnijeta još 2013. godine\nMANS je još 2013. godine podnio Vrhovnom državnom tužilaštvu krivičnu prijavu zbog niza nezakonitosti prilikom prodaje Hotela „As“ i zaključenja krajnje štetnog ugovora sa kupcem.\nPrije svega, kupcu je omogućenje uknjiženje imovine na dijelu morske obale, iako tom zonom gazduje Javno preduzeće za upravljanje morskim dobrom, a kupoprodajnim ugovorom mu je data mogućnost da u slučaju raskida ugovora ima pravo na povraćaj investiranih sredstava.\nTakođe mu je dato pravo da nakon uknjiženja nekretnina može da ih založi za kredit, dok mu je istovremeno garantovana isključiva primjena Zakona o stranim ulaganjima, iako je Hotel „As“ prodat kroz privatizacioni postupak.\nPrvobitni investicioni rok, u okviru kojeg je investitor trebalo da uloži 11 miliona eura, istekao je krajem 2003. godine, ali je Vlada produžila rok za ispunjenje ugovornih obaveza do maja 2007. godine. Kupac ni u novom roku nije ispunio obaveze, pa je Vlada i to tolerisala i opet mu produžila rokove do 2013. godine.\nBranimir Gvozdenović Hotel As Ministarstvo održivog razvoja i turizma Nega tours Nega Tours Montenegro Neđeljko Gardašević Odbor za ekonomiju finansije i budžet Perazića Do Skupština Crne Gore VDT Vlada Crne Gore Vrhovno državno tužilaštvo\nPredhodni članakSa Marovićem sporazum jedino ako pruži dokaze o svom šefu\nSlijedeći članak Četvrti izvještaj o radu Odbora za antikorupciju Skupštine Crne Gore


Top 5 evropskih skijališta\n5. februara 2020. Moje putovanje\nLjubitelji skijanja najviše vole zimovanje tokom februara i marta meseca. Uprkos popularnim ski opening dešavanjima, pasionirani skijaši koji skijaju po evromskim ski centrima, najviše vole februar i mart. Razlozi u duži dani, više sunčanih sati…\n26. decembra 2019. Moj život\nNekada smo za Novu godinu jedni drugima poklanjali ono što inače ne možemo da priuštimo. Nekada su se pokloni za Novu godinu čekali sa nestrpljenjem, jer su se vredni pokloni kupovali samo za specijalne prilike.…\nRegionalna konferencija „Povećanje prodaje osiguranja u postojećim ekonomskim uslovima“ 27.09.2019. u Beogradu\n27. avgusta 2019. Vesti i zanimljivosti\nPovećanje prodaje osiguranja u postojećim ekonomskim uslovima“ tema je regionalne konferencije koja će 27. septembra 2019. godine biti organizovana u Beogradskom hotelu Crowne Plaza – po prvi put u Srbiji. Zašto se organizuje ovakva konferencija?…\n4. jula 2019. Osiguranik.com\nOsiguranjem domaćinstva možete da zaštite stan ili kuću od požara, izliva vode iz instaliacija, ali i od lopova, pa i od kvarova bilo da se dogode kod vas ili kod komšije. Otkrivamo šta sve pokriva…\nGRAWE putno osiguranje za sigurno putovanje\n6. septembra 2018. Moje putovanje\nPutovanje je doživljaj koji svako želi da ima u što lepšem sećanju. Prelepe plaže, pravo društvo, adrenalin, razdragana deca, mir, voda i ostalo Svako ima sliku svog savršenog odmora koju ne želi da naruši i…


Radmanović: BiH je neophodan unutrašnji dijalog da bi krenula naprijed\n24/11/2021 | 11:33 ⇒ 11:56 | Autor: SRNA\nZamjenik predsjedavajućeg Predstavničkog doma Parlamentarne skupštine BiH Nebojša Radmanović rekao je da početak normalnog rada institucija na nivou BiH zavisi od toga kojom će brzinom ići dogovor o ključnim pitanjima.\nRadmanović je u intervjuu Srni istakao da su ovi zastoji nastali zbog zakona koji je nametnuo bivši visoki predstavnik u BiH Valentin Incko i da se o tome mora ozbiljno razgovarati.\n- Ponuda iz Republike Srpske je došla i ona je eliminatorna. Ako bi ušli u razgovore i vidjeli rješenja, institucije mogu početi da rade, a do tada nema uslova za donošenje odluka. Takav je zaključak Narodne skupštine Republike Srpske - poručio je Radmanović.\nOn je naveo da nema uslova za održavanje sjednica parlamenta BiH, niti dovoljno razgovora među akterima da bi se riješila sporna pitanja.\n- Ne znam da li će se predsjedavajući Predstavničkog doma Denis Zvizdić odlučiti da sam saziva sjednice ovog doma, ali mislim da bi njemu i svima pametnije bilo da to ne radimo dok ne riješimo neka krupna sporna pitanja - rekao je Radmanović.\nOn je ukazao da je BiH neophodan unutrašnji dijalog da bi krenula naprijed.\n- Ima razgovora raznih funkcionera iz BiH, pa i najviših, uz prisustvo stranaca, ali po mom mišljenju to nije rješenje. Ne sporim da neki od međunarodnih predstavnika žele da pomognu, ali rješenje se mora naći u dogovoru između nosilaca najvažnijih funkcija u BiH iz tri konstitutivna naroda u BiH - smatra Radmanović.\nOn je naveo da će se politički lideri u BiH ovih dana sastajati sa i razgovarati.\n- Možda će biti neki pomak ka popravci stanja, ali ja vjerujem u sastanke bez međunarodnih predstavnika, a ovo što znam jeste da će se sastajati sa međunarodnim predstavnicima, pa nisam siguran da će se postići neki veći uspjeh - ocijenio je Radmanović.\nOn smatra da bi izmjenama Izbornog zakona i promjenom članova Centralne izborne komisije BiH bili stvoreni uslovi za ozbiljniji pristup opštim izborima iduće godine.\nNE MOŽE SE ODUSTATI OD ZAKLjUČAKA NARODNE SKUPŠTINE, POTREBAN POVRATAK NA IZVORNI DEЈTON\nRadmanović je istakao da je Narodna skupština Republike Srpske kao vrhovno zakonodavno tijelo u Srpskoj zaključila da se BiH mora vratiti na izvorni Dejton, odnosno na ono što je u njemu zapisano.\n- Narodna skupština je to zaključila s pravom ne uvažavajući promjene koje je nametnuo visoki predstavnik ili one promjene koje su učinjene pod pritiskom visokih predstavnika ili nekih drugih moćnih stranaca. To je sada u postupku od koga se ne može tek tako odustati - rekao je Radmanović.\nOn navodi da je prirodno da razgovori unutar BiH oko nekih pitanja mogu dovesti do ublažavanja stava koji na prvi pogled izgleda "sve ili ništa",\nRadmanović kaže da tu misli na neka krupna pitanja oko kojih se mora dogovarati - Oružane snage BiH, indirektne poreze, kao i da to trenutno nije moguće ukinuti, čak i da se donese zakon, jer svaki zakon zahtijeva prelazni period.\n- U cjelini gledano ne možemo odustajati od onoga što je Narodna skupština Republike Srpske zaključila bez nekih novih činjenica, a ne vidim da možemo dobiti neke nove činjenice - smatra Radmanović.\nOn kaže da očekuje podršku opozicionih partija iz Republike Srpske kada je riječ o vraćanju nadležnosti, te da se stvaraju uslovi za razgovore sa njima.\n- Opozicija je rekla da podržava vraćanje nadležnosti što i jeste suština ove priče - povratak na izvorni Dejton. Imali su primjedbe na način kako to učiniti, ali u suštini nisu imali ništa protiv onoga što je Narodna skupština zaključila - rekao je Radmanović.\nOn smatra da će opozicija podržati ovu priču i da se sa njima mora razgovarati o detaljima.\n- Mislim da su svi spremni pomalo da popuštaju da bismo došli do kvalitetnih rješenja - rekao je Radmanović.\nIZETBEGOVIĆ KADA NAPADA NE BIRA RIЈEČI\nPovodom izjava lidera SDA Bakira Izetbegovića da u BiH živi jedan narod - "dobri Bošnjani", Radmanović je rekao da se Izetbegović očigledno nalazi u predizbornoj kampanji širom Evrope među onima za koje računa da su njegovi birači, mada je i to, kako kaže, poljuljano.\n- Izetbegović ne bira riječi i napada druga dva konstitutivna naroda što je protivno svim dogovorima u BiH, čime dovodi u pitanje funkcionisanje BiH. Ono što je začuđujuće je da se Izetbegović upustio u tumačenje nekih događaja u BiH o kojima ništa ne zna, koje mu je neko pogrešno prenio i kroz to vrijeđa vlastiti narod - rekao je Radmanović.\nOn napominje da Izetbegovićeva teza o "dobrim Bošnjanima" iz vremena prije islamizacije na ovim prostorima pokazuje da on time vrijeđa i svoj narod koji je izrastao u naciju na islamu.\n- Tu nacionalnu odrednicu su dobili kao muslimani koji su u toku rata promijenili ime u Bošnjaci i da podsjetimo i njih i sve ovdje da se riječi "dobri Bošnjani", koje se nalaze samo u jednom dokumentu dubrovačkih trgovaca, odnose na ljude koji su živjeli u srpskoj državi Bosni i koji su bili pravoslavni hrišćani. To se uopšte ne odnosi na ove Bošnjake o kojima Izetbegović sada govori - rekao je Radmanović.\nKomentarišući Izetbegovićevu tvrdi da će u domovima naroda u BiH biti 60 odsto Bošnjaka, Radmanović je rekao da je to njegove nerealna želja.\n- Razumijem Izetbegovićevu želju, ali to sve nije realno. Ovdje se moraju dogovoriti relevantni predstavnici tri konstitutivna naroda o provođenju dejtonskog Ustava, jer je on jedini važeći za sada i onda praviti brže korake ka razvoju da bi se sačuvali mladi na ovom prostoru - rekao je Radmanović.\nOsvrćući se na Izetbegovićeve poruke HDZ-u BiH i lideru ove stranke Draganu Čoviću da pristane na kompromis ili će "ostati bez ičega", Radmanović je napomenuo da čitav ovaj mandatni period SDA i HDZ BiH imaju ozbiljnih problema.\n- Treba podsjetititi da već ulazimo u četvrtu godinu nakon izbora, a da nije formirana federalna Vlada i niz drugih institucija u Federaciji BiH. Potpuno je nerazumno da napadaju Republiku Srpsku, a svoje dvorište nisu sredili - konstatovao je Radmanović.\nOn je dodao da se očekivalo da u ovom periodu budu riješena brojna pitanja, da je ponekada izgledalo da će ih riješiti izmjenama Izbornog zakona BiH, ali da danas izgleda da su dalje od rješenja nego u nekom ranijem periodu.\n- Slanje ovakvih poruka Izetbegovića je neprimjereno i neće dovesti do rješenja - smatra Radmanović.


BiH uskoro postaje članica Svjetske trgovinske organizacije | BL Portal\nBiH uskoro postaje članica Svjetske trgovinske organizacije\n5. Maja 2021. 8:55\nVlasti BiH uskoro bi trebale otkloniti posljednju prepreku kako bi država postala članica Svjetske trgovinske organizacije (WTO).\nU Savjetu ministara BiH optimistični su kada je riječ o prijemu u izuzetno važnu svjetsku asocijaciju i očekuju da bi to moglo biti u drugoj polovini ove godine.\nOdgovarajući na pitanje Dženana Đonlagića, zastupnika u Zastupničkom domu Parlamenta BiH, Savjet ministara BiH na prijedlog Ministarstva vanjske trgovine i ekonomskih odnosa odgovorio je da su pregovori u završnoj fazi.\n“U okviru toga, putem Misije BiH pri Ujedinjenim nacijama i Svjetskoj trgovinskoj organizaciji u Ženevi, kontaktirana je i Misija Rusije u cilju potvrđivanja nastavka bilateralnih pregovora. Takođe, nedavno je održan razgovor s ambasadorom Paprizovim, predsjedavajućim radne grupe za BiH i gđom Oshikawa, direktoricom STO Odjela za pristupanje. Zaključeno je da je BiH u ovom trenutku ispred svih zemalja u procesu pristupanja WTO-u te da bi ovu činjenicu trebalo iskorisiti da se kompletan proces okonča do održavanja Ministarske konferencije u Kazahstanu”, objašnjavaju iz Savjeta ministara BiH.\n“Nakon održavanja završne sjednice Radne grupe za BiH slijedi usvajanje odluke o pristupanju od Ministarske konferencije WTO-a, kao najvišeg tijela ove organizacije, a čija sjednica je predviđena za drugu polovinu ove godine”, zaključili su iz Savjeta ministara BiH, prenosi Klix.ba.\nIstraživanja pokazuju da članstvo u WTO novim državama članicama donosi rast izvoza. Takođe, članstvo u organizaciji je i jedan od uslova za članstvo u Evropskoj uniji.\nGašić: U martu 44 odsto više turista nego prošle godine


Vučić: Manje incidenata od potpisivanja Briselskog sporazuma\n“Mi moramo da pronalazimo rešenja za određena pitanja. I ma koliko ja znao da je to nepopularno i u Srbiji, mi moramo da razumemo da živimo, ako ne jedni sa drugima, onda jedni pored drugih. I da ćemo tako da živimo u narednih hiljadu godina", izjavio je Vučić u razgovoru sa novinarima u Briselu, posle sastanka sa šeficom evropske diplomatije Federikom Mogerini.\n"Onaj ko misli da treba da vodimo ratove i ulazimo u sukobe ne mislim da je mnogo pametan i da želi dobro našoj zemlji”, istakao je.\n"Nemojte da smetnete sa uma da to što smo razgovarali, i ono što smo potpisali, čak i ono što nije provedeno u delo, da smo imali značajno manje incidenata između Srba i Albanaca na godišnjem nivou, nego sto imamo u Beogradu između Srba. To govori da su razgovori dali određene rezultate, da ljudi znaju da samo mirnim putem, dijalogom problemi mogu da se rešavaju", objasnio je Vučić.\n29.10.2020 “Srbi sa Kosova nemaju čemu da se nadaju od nove Vlade Srbije” (360)\n29.10.2020 Milan Radojević kandidat za gradonačelnika Severne Mitrovice (128)


“Lanetova” rođendanska čestitka: Odali priznanje najstarijoj pozorišnoj glumici u Srbiji · gradski.online\nKIKINDA- Ansambl Dečjeg pozorišta „Lane” je nedeljno izvođenje predstave „Medvedova ženidba” posvetio Branki Veselinović, najstarijoj srpskoj pozorišnoj glumici. Pre izvođenja predstave, glumci su koleginici uputili pozdravnu poruku sa rođendanskom čestitkom.\nSnimak poruke i predstave odneće joj u četvrtak. Tada će jedna od najstarijih aktivnih glumica u Evropi proslaviti stoti rođendan. Predstava „Medvedova ženidba” rađena je prema tekstu Desanke Maksimović.\nKako je Branka Veselinović bila njena najbolja prijateljica, članovi “Laneta” rešili su da upravo ovom predstavom čestitaju rođendan najstarijoj srpskoj glumici. Direktor „Laneta”, Aleksandar Maletin, potvrdio je portalu GRADSKI da je ovo i bio način da joj se od srca zahvale za pozorišni, ali i humanitarni rad:\n– Najveća stvar koja je obeležila Branku Veselinović je ta da je ceo život, sa svojim suprugom, posvetila deci sa invaliditetom i napuštenoj deci. Uvek im je pomagala, a to čini i danas. Rešili smo da joj se odužimo i da ovo izvođenje predstave „Medvedova ženidba”posvetimo njoj- rekao je Maletin. Članovi “Laneta” odneće snimak predstave Branki Veselinović u četvrtak, na rođendan, a ona će im zauzvrat pripremiti poklon- knjige za „Lanetovu” otvorenu biblioteku:\n– Poručićemo joj da i dalje ostane zdrava, a da njen humanitarni fond posle nje nastavi da radi. Nadamo se da će njeno ime ostati upamćeno kao ime velikog humaniste i glumca – poručio je Maletin.\nInače,Branka Veselinović je rođena u Bečeju. Glumu je završila u Novom Sadu, a u Beogradu ostvarila najveće pozorišne uloge. Sa mužem, Mlađom Veselinovićem, je osnovala fond koji pomaže deci sa invaliditetom. Dobitnik je mnogih nagrada, priznanja i plaketa za glumački i humanitarni rad.\nPrethodnoNaši bez poraza: ŽAK obradovao navijače, vezao tri pobede\nSledećeKika dobila slamnatu drugaricu: Već joj se dive u dvorištu Kurije


Jelica Minić - Dnevni list Danas\nPočetna » Jelica Minić\nPredsednica Evropskog pokreta u Srbiji Jelica Minić izjavila je danas na tribini „Evropska unija, bliže ili dalje“ da je u Srbiji podrška evropskim integracijama „nikad niža“, a da Srbija sada nema ni šefa tima za pregovore sa EU.\nPiše: FoNet 22. 2. 2020.\nPiše: Marija Stojanović 13. 2. 2020.\nJelica Minić izabrana za predsednicu Evropskog pokreta u Srbiji\nEvropski pokret u Srbiji (EPUS) izabrao je za predsednicu sa dvogodišnjim mandatom Jelicu Minić, koja je do sada bila na potpredsedničkoj funkciji, saopšteno je iz te organizacije.\nNovinar i dugogodišnji član Evropskog pokreta u Srbiji Fahri Musliu izjavio je danas da je knjiga „Kada su se voleli Srbi i Albanci“, čiji je on jedan od autora, „objavljena u vreme kada na ovim prostorima preovladava mržnja i primitivizam koji podstiču političari, dok su autori objavljenih priča odlučili da govore o ljubavi“.\nJelica Minić: Za Srbe je bolja da se integrišu na Kosovu nego da ginu\nViše je pitanja nego odgovora, kada je reč o tome da li i koliko su realne opcije o podeli Kosova, odnosno razmeni teritorija kao krajnjeg ishoda pregovora Beograda i Prištine.\nPiše: Snežana Čongradin 8. 8. 2018.\nPeti dvodnevni samit u okviru Berlinskog procesa, koji počinje danas u Londonu, je u odnosu na sve prethodne specifičan, izjavila je predsednica Foruma za međunarodne odnose Evropskog pokreta u Srbiji Jelica Minić, jer će dominirati bezbadnosna i ekonomska agenda u odnosu na ekonomsku.\nMinić: Berlinski proces se nastavlja\nPredsednica Foruma za međunarodne odnose Evropskog pokreta u Srbiji (EPuS) Jelica Minić izjavila je danas da se Berlinski proces nastavlja, i to kao svojevrsna laboratorija za pristupanje Evropskoj uniji (EU) u kojoj se testira u kojim oblastima se može računati na integraciju zemalja zapadnog Balkana.\nJelica Minić: Vlast ne može beskonačno da ignoriše bunt\nEvropski komesar Johanes Han je jasno poručio da vlast ne može beskonačno da ignoriše bunt građana, kaže za Danas Jelica Minić, predsednica Foruma za međunarodne odnose Evropskog pokreta u Srbiji.\nPiše: L. Valtner 26. 4. 2017.\nJelica Minić: Ruski poklon sigurno nije jeftin\nUlog Srbije za donaciju vojne opreme od Rusije je udaljavanje od zajedničke evropske spoljne i bezbednosne politike, barem kada je o Rusiji reč, ocenjuje za Danas Jelica Minić, predsednica Foruma za međunarodne odnose Evropskog pokreta u Srbiji.\nPiše: S. Čongradin 23. 12. 2016.\nJelica Minić: Balkan pomaže balkanizaciju drugih regiona\nSrbija počinje da gubi ravnotežu u svojoj „strogo balansiranoj“ spoljnoj politici, a sa „krimskom posetom“ puca sebi u nogu\nPiše: S. Čongradin 24. 10. 2016.


Strpljivost i dobra volja za jačanje veza u regionu – mojKontakt portal – Radio Televizija Kontakt\nStrpljivost i dobra volja za jačanje veza u regionu\nPredsjednik Srbije Tomislav Nikolić poručio je danas da Srbija sa ostalim balkanskim zemljama želi prosperitetnu budućnost u zajednici evropskih naroda i da su potrebni strpljivost i dobra volja za jačanje veza u regionu.\n“Vizija, strpljivost i dobra volja, potrebni su nam da obnavljamo i jačamo veze i saradnju u regionu”, rekao je Nikolić na dodjeli znački i sablji polaznicima visokih škola za oficire, među kojima su bila i dva oficira iz BiH.\nOn je, na svečanosti u Skupštini Srbije povodom završetka školovanja polaznika 2. klase Visokih studija bezbjednosti i odbrane i oficira 56. klase Generalštabnog usavršavanja Škole nacionalne odbrane, rekao da Srbija sa ostalim balkanskim zemljama želi prosperitetnu budućnost u zajednici evropskih naroda.\nOn je istakao da očuvanje mira, stvaranje otpornog i snažnog sistema bezbjednosti zemlje i razvoj regionalne saradnje služe da građani, država i društvo u cjelini, u miru i bezbjednosti streme svojim ciljevima i ostvaruju svoje snove.\nNikolić je istakao da “samo mudrost opstaje trajno” i da je mudrost potrebna kako bi se sačuvalo u Srbiji ono što su ostavile prethodne generacije.\nOficirima, među kojima je bilo pripadnika i vojski Hrvatske i Slovačke, Nikolić je poručio da Srbija u njima vidi tim koji dijeli zajedničke vrijednosti, ima istovetnu misiju i zadatak.\nSvečanosti su prisustvovali članovi Vlade Srbije, Njegova svetost patrijarh Irinej i predstavnici ostalih vjerskih zajednica u Srbiji, kao i članovi diplomatskog kora.\nVoša za prolaz, Zvezda čeka rivala\nZaprašivanje komaraca na području Grada


Vikendica Jela Kopaonik - Kopaonik - Cene i rezervacije TopSmestaj.com\nVikendica Jela nalazi se u mirnom delu Vikend naselja, ispod Treske, na potoku koji se spušta sa vrha Kopaonika. Savršeno mesto za porodicu ili ekipu koja voli da uživa u skijanju ili šetnji po planini.\nNešto što nas odvaja od drugih je da se vikendica sastoji od dva studia koji zasebno imaju po kupatilo i kuhinju.\nČetinari koji nas okružuju stvaraju čist planinski vazuh i odmaraju oči.\nPravo mesto za sve koji vole pravu planinsku idilu, a ne velike objekte i mnogo ljudi.


Ford, koji je drugi najveći američki proizvođač automobila, zabeležio je u 2008. godini gubitke od ukupno 14,6 milijardi dolara, zbog čega će morati da otpusti jedan broj radnika. Gubitak kompanije u 2007. godini iznosio je 2,7 milijardi dolara.\nKompanija će verovatno morati da uzme kredit od 10,1 milijarde dolara kako bi kako-tako održala proizvodnju u 2009. godini.\nZbog velikih gubitaka, deonice Forda pale su za 2,46 dolara u četvrtom kvartalu 2008. U istom periodu 2007. godine kompanija je zabeležila pad vrednosti akcija od 1,13 dolara, što je ukupno 2,8 milijardi.\nPortparol kompanije Mark Trubi (Truby) saopštio je da je Ford tražio od američke vlade zajam od devet milijardi dolara, ali je dodao da kompanija ima za sada dovoljno novca da "izgura" 2009. godinu i da neće trošiti kredit ukoliko to ne bude neophodno.\nInače, finansijsko odeljenje američke auto-kompanije Ford, "Ford motor krediti", planira da ukine petinu radne snage, oko 1.200 radnika, kako bi se uštedeo novac za nove projekte i pripremu modela za suočavanje sa krizom.\nFord ima 22.600 stalno zaposlenih u pogonima u Severnoj Americi, od kojih je oko 2.600 već dobilo otkaz, u skladu sa odlukom iz novembra protekle godine.\nS obzirom na reorganizaciju kroz koju kompanija prolazi gubitci su ocekivani, ali ne ovoliki.\nJa se nadam da znaju sta rade, iako nisam optimista da ce linija Evropskih Fordova (Fiesta, Focus, platforma Mondeo, mozda i Ka i Kuga) proci u Americi. Istorija tvrdi suprotno.\nAutor F-150 30 Jan 2009, 01:36


Podsticaji za osobe sa invaliditetom | Boom93\nPodsticaji za osobe sa invaliditetom\nNacionalna služba za zapošljavanje je prvi put raspisala konkurse za podsticanje zapošljavanja osoba sa invaliditetom ukupne vrednosti 800 miliona dinara.\nOvih osam programa trebalo bi da predstavljaju početak prave primene Zakona o rehabilitaciji i zapošljavanju osoba sa invaliditetom koji je usvojen 2009. godine. Prema evidenciji Naionalone službe za zapošljavanje, u Srbiji su trenutno nezaposlene 20.402 osobe, a u požarevackoj filijali registrovano je 116 lica sa invaliditetom. Lica sa invaliditetom spadaju u kategoriju najteže zapošljivih lica, kaže direktor filijale u Požarevcu, Danka Nikić Matović.\nU okviru ovih 20.402 nezaposlena nalazi se 49% osoba bez stručnih kvalifikacija, 48% je sa srednjom stručnom spremom i samo 3 % nezaposlenih lica sa višom školom i fakultetom. To su ranjive grupe i da se ne bi desilo da one jednog dana budu otudjene sa tržišta rada, NSZ je ove godine prvi put raspisala konkurse za zapošljavanje i rehabilitaciju osoba sa invaliditetom.\nRaspisanim konkursima je precizirano da je 215 miliona dinara predviđeno za mere i aktivnosti profesionalne rehabilitacije, 450 miliona dinara za podsticanje zapošljavanja osoba sa invaliditetom kroz odobravanje subvencija za programe samozapošljavanja i otvaranja novih radnih mesta, kao i za zarade osoba sa invaliditetom bez radnog iskustva i zaposlenih na javnim radovima.\nTakođe još 135 miliona dinara obezbeđeno je za prilagođavanje radnog mesta i nadoknadu troškova za stručnu podrsku osobama sa invaliditetom.\nPrema Zakonu o rehabilitaciji i zapošljavanju osoba sa invaliditetom, poslodavci su u obavezi ili da zaposle osobu sa invaliditetom ili da uplate u poseban fond određenu sumu novca, a upravo ovih 800 miliona dinara je iz tog fonda.\nBez poskupljenja usluga vrtića


Konvoji kamiona sa cigaretama pod pratnjom policije – Nadlanu.com\nKonvoji kamiona sa cigaretama pod pratnjom policije\nBEOGRAD, 8. februara 2010. (Beta) - Vozač kamiona Milovan Kalajanović izjavio je u ponedeljak, u nastavku suđenja kriminalnoj grupi Stanka Subotića Caneta, da su konvoji kamiona natovarenih cigaretama imali policijsku pratnju u Srbiji i bivšoj Republici Srpskoj Krajini.\nKalajanović je pred Specijalnim sudom svedočio da je 1995. godine ili 1996. godine vozio kamion natovaren cigaretama iz Srbije u RSK i nazad i da je u konvoju bilo između pet i 15 kamiona, a da je u njegovom kamionu bilo oko 1.000 kartona cigareta.\n"Angažovala nas je firma Srbijaprevoz. Ne sećam se gde su u Srbiji bile utovarene cigarete. Kada smo stigli na granični prelaz na Dunavu kod Vukovara, carinici su pregledali dokumentaciju i kamione, prešli smo granicu i čekali smo u krugu nekog preduzeća celu noć", rekao je Kalajanović.\nSvedok je nastavio da cigarete nisu istovarene u RSK, pa su se sledećeg jutra vratili u Srbiju, ali bez carinske provere, a da su cigarete istovarene "negde kod Novog Sada". Svedok je naveo da su konvoj kroz Srbiju pre ulaska u RSK pratila dva policijska "golfa 3", jedan ispred konvoja, a drugi na kraju, dok su u RSK kamione sa cigaretama pratili džipovi sa policijskim tablicama i rotacionim svetlima. Po povratku u Srbiju, konvoj je obezbeđivao policijski džip.


Srbi pisali Trampu: Zaustaviti progon pravoslavnih hrišćana na Koosovu\nZajednica američkih Srba u okviru „Kosovo prodžekta“ predala je predsjedniku SAD Donaldu Trampu, Kongresu i Stejt Departmentu, peticiju sa do sada prikupljenih više od 35.000 potpisa, sa zahtjevom da se zaustavi progon pravoslavnih hrišćana na Kosovu.\nMeđu potpisnicima peticije su, kako se navodi, i lideri zajednice američkih Srba koja se sastoji od sveštenika pravoslavne crkve, nosilaca Emeritus katedre naučne fondacije Tesla, predsjednik Srpskog nacionalnog vijeća, kao i mnogobrojni vlasnici malih preduzeća, advokati i pravnici.\nIstiče se da je zajednica američkih Srba i njihovih prijatelja pokrenula prije nešto više od mjesec dana peticiju o neodrživoj situaciji na Kosovu, uz navođenje da je više od 250.000 pravoslavnih hrišćana, mahom Srba, i drugih manjina, uključujući Jevreje i Rome, etnički očišćeno i protjerano sa Kosova.\nVeliki broj ljudi je ubijen, kuće i farme su opljačkane, spaljene i uništene, dok je više od 150 crkava i manastira oštećeno ili u potpunosti uništeno. Hrišćani na Kosovu su izloženi brutalnom nasilju, dok je pristup bogomoljama zabranjen ili blokiran. Hrišćani i druge manjine lišeni su u potpunosti ili djelimično osnovnih potreba, hrane, lijekova i medicinskih materijala, ukazuje organizacija „Kosovo prodžekt“.


Benon: Situacije u Beloj kući kao uoči državnog udara - Sputnjik Srbija\n18:33 09.09.2018 Preuzmite kraći link\nBivši savetnik američkog predsednika Donalda Trampa Stiv Benon nazvao je situaciju u Beloj kući „državnim udarom“ i uporedio je sa stanjem uoči američkog građanskog rata za vreme vladavine Abrahama Linkolna, piše „Gardijan“.\n„Ono što ste videli pre neki dan je bilo toliko ozbiljno, koliko je to bilo moguće… To je, ako hoćete, državni udar“, izjavio je Benon.\nPrema njegovim rečima, ova situacija se može uporediti sa krizom u vladi SAD iz 1862. godine, kada je general Džordž Maklelan izjavio da američki predsednik Abraham Linkoln ne treba da bude glavni komandant.\nRanije je anonimni izvor iz administracije Donalda Trampa ispričao „Njujork tajmsu“ da se činovnici protive odlukama predsednika jer ne dele njegovo mišljenje.\nSredinom nedelje je objavljena nova knjiga legendarnog novinara Boba Vudvorda „Strah: Tramp u Beloj kući“, zasnovana na svedočenjima „insajdera“ iz administracije, koja prikazuje predsednika Donalda Trampa kao lidera opasno neupućenog u svetska pitanja, a njegovu Belu kuću kao disfunkcionalnu i razorno zaokupljenu unutrašnjim sporovima.


Crnadak: Želimo što manje tenzija u našem regionu - mojusk.ba\nIgor Crnadak, ministar vanjskih poslova BiH nakon ministarskog panela na Dubrovnik forumu kazao je da je tokom panela naglasio želju BiH da u regionu jugoistočne Evrope bude što manje tenzija, a što više međusobne saradnje i razumijevanja.\n“Imali smo korektnu raspravu gdje su razmatrani odnosi ne samo u našoj regiji, nego i generalno o raznim globalnim izazovima koji su u toku. Za mene je bilo važno da ponovim nekoliko stavova BiH, a to je članstvo u Evropskoj uniji da idemo snažno ka tome, da snažno živimo evropsku ideju uprkos izazovima sa kojima se susreće unija. Također, sam istakao da želimo u trouglu Srbija – Hrvatska – BiH da vidimo što manje tenzija, a mnogo više međusobnog razumijevanja i uvažavanja, jer to je stub prosperiteta i stabilnosti u cijeloj regiji. Naš cilj je da u regionu upravo jednim snažnim zajedničkim radom nastavimo razvijati dobre odnose. Mislim da ovi regionalni sastanci imaju smisla, jer se održava kontinuitet u razgovorima i dijalogu“, kazao je Crnadak.\nO trenutno visokim tenzijama koje vladaju na relaciji Beograd – Zagreb bh. ministar kaže da BiH teško može pomoći kako bi se strasti smirile, ali da je važno da se to desi.\n“Bez obzira što postoje različiti pogledi na ovu noviju istoriju, nastalu raspadom Jugoslavije, da pod jedan ne bi smjeli da se igramo sa onim što je opšte prihvaćena istorija iz Drugog svjetskog rata, a da bi pored toga bilo veoma važno da narodi koji žive u Srbiji, Hrvatskoj i BiH imaju zajednički pogled ka budućnosti“, jasan je Crnadak.\nNakon ministarskog panela Crnadak je iskoristio boravak na Dubrovnik forumu i održao bilateralni sastanak sa mađarskim ministrom vanjskih poslova Peterom Szijjartom.\n“Ovo je kao redovan sastanak koji imamo na marginama raznih događaja. Imamo vrlo dobre bilateralne odnose. U posljednjih godinu dana kolega Szijjarto je bio u Sarajevu i ja u Budimpešti. U fokusu današnjih razgovora biće septembarsko zasjedanje Vijeća za spoljne poslove i Vijeća za opšte poslove u Briselu kada očekujemo definitivno i zvanično prihvatanje naše aplikacije za članstvo“, završio je Crnadak.\nPrije ministarskog panela sastao se Hoyt Yeeom, predstavnikom State Departmenta i razgovarao o situaciji u BiH i regionu. Yee je Crnatku ponovio da Sjedinjene Američke Države nastavljaju da budu vrlo snažan partner BiH i da je podržavaju na njenom putu evropskih integracija.-N1.


"Škaljarac" uhapšen u Srbiji: Tereti se za ubistvo Gorana Lenca - NOVA portal\n„Škaljarac“ uhapšen u Srbiji: Tereti se za ubistvo Gorana Lenca\nHronika Autor:Milica Čule08. mar. 202019:13 > 19:31\nCrnogorski državljanin Nikola Mršić (40) uhapšen je danas u Srbiji po međunarodnoj poternici Interpola Podgorica.\nZa Nikolom je raspisana međunarodna poternica na osnovu naredbe Višeg suda u Podgorici radi vođenja krivičnog postupka za krivično delo teško ubistvo u pokušaju, jer se sumnjiči da je 16. septembra 2017. godine u Kotoru ubio G.L. i pokušao da ubije M.L, kaže se u saopštenju crnogorske policije dostavljenom Tanjugu.\nKako se navodi, Mršić se potražuje i na osnovu naredbe Višeg suda u Podgorici radi vođenja krivičnog postupka zbog krivičnog dela stvaranje kriminalne organizacije.\nCrnogorska policija dodaje je Mršić potraživano na međunarodnom planu zbog teških krivičnih dela, te su službenici Sektora kriminalističke policije u odnosu na ovo lice sprovodili istragu ciljanog traganja u saradnji sa više država“.


Pusić: Slovenija će ratifikovati hrvatski pristupni ugovor\nVijesti Pusić: Slovenija će ratifikovati hrvatski pristupni ugovor 21. januar/siječanj, 2013.\nPotpredsednica Vlade Hrvatske i ministarka spoljnih poslova Vesna Pusić izjavila je danas da veruje da će Slovenija na vreme ratifikovati hrvatski pristupni ugovor i da će Hrvatska 1. jula ove godine ući u Evropsku uniju.\nOcenila je ohrabrujućim izjave koje, kako je rekla, prvi put vrlo jasno dolaze iz Slovenije - da žele postizanje dogovora i da je kompromis moguć.\nZbog spora u vezi sa povraćajem novca hrvatskim štedišama bivše Ljubljanske banke, koji već dve decenije opterećuje odnose Hrvatske i Slovenije, zvanična Ljubljana još nije ratifikovala hrvatski pristupni ugovor sa EU.\nKomentrarišući izjavu gradonačelnika Rijeke Vojka Obersnela da, ako Slovenci spreče ulazak Hrvatske u EU, onda neće moći na Jadran, Pusić je odgovorila da "spoljnu politiku i dalje vodi hrvatska vlada, a Slovenci su dobrodošli, dragi i važni gosti".\nHrvatska će 28. članica EU postati 1. jula 2013, a ugovor o pristupanju treba da potvrdi još šest od 27 zemalja-članica EU.\nVučić, Zaev, Mustafa: Uspešan sastanak u Briselu


Bez restrikcije viza za crnogorske pomorce | Novosti.RS\nBez restrikcije viza za crnogorske pomorce\nutorak, 03. 09. 2019. u 15:28\nMSP povodom vesti da su pomorci iz Crne Gore nepoželjni u SAD\nPOSLE vesti da su vlasti SAD zvanično obavestile italijansko-švajcarsku brodarsku i logističku kompaniju Mediterranean Shipping Company (MSC), u čijim posadama preovlađuju pomorci iz Crne Gore, nepoželjni u Americi, oglasilo se i Ministarstvo saobraćaja i pomorstva Crne Gore. Oni tvrde da izdavanje viza crnogorskim pomorcima ide ustaljenom dinamikom i, da po informacijama sa kojima Ambasada SAD u Podgorici raspolaže, nema dodatnih restrikcija po tom pitanju.\n- Nakon dobijenih nezvaničnih informacija o mogućim restrikcijama za crnogorske pomorce, ministar saobraćaja i pomorstva Osman Nurković je odmah pokrenuo inicijativu i dobiopoziv ambasadorke SAD u Crnoj Gori gospođe Džudi Rajzing Rajnke za sastanak na tu temu - saopšteno je iz Ministarstva saobraćaja i pomorstva. - Ministar je ukazao na značaj crnogorskog pomorstva kako sa istorijskog tako i ekonomskog aspekta za Crnu Goru.\nPROČITAJTE JOŠ - POGINUO VOĐA ''SOKOLOVA'': Beranci oplakuju omiljenog sugrađanina\n- Vlada Crne Gore i Ministarstvo saobraćaja i pomorstva će uvek, kao i do sada, štititi interese časnih i poštenih pomoraca koji teško zarađuju svoj pomorski hleb i biti čvrst oslonac u njihovom profesionalnom i korektnom radu kako na domaćim tako i na stranim brodovima širom sveta - kažu u saopštenju iz Ministarstva.\n- OGROMAN broj naših pomoraca egzistenciju sebi i svojim porodicama obezbeđuju predanim i poštenim radom provodeći mesece na moru odvojeni od porodica. I država Crna Gora mora naći način da ih zaštiti od kriminogenih kolega - saopštio je opštinski odbor GP URA iz Kotora.\n17:25 OPET JE NA ULICI I TRAŽI POSAO: Zaposlio se, a onda mu je gazda tražio da uradi nešto zbog čega sada nosi tablu u Knez Mihajlovoj\n17:22 TAČIJEV SIN POVREĐEN U SAOBRAĆAJNOJ NEZGODI


IT sve više u poljoprivredi - Inovacije\nIT sve više u poljoprivredi\nPrimenom informacionih tehnologija u poljoprivrednoj proizvodnji otvaraju se velike mogućnosti za unapređenje domaćeg agrara i ekonomično poslovanje proizvođača. Korišćenjem računara i različitih softvera poljoprivrednici se upoznaju sa novim tehnologijama i tako mogu biti konkuretniji. O tome je bilo reči na skupu koji je u rektoratu novosadskog Univerziteta organizovao Institut Biosens.\nSkupu su osim domaćih zvaničnika prisutvovali i amabasador kao i ataše za poljoprivredu Kraljevine Holandije u Srbiji. Zanimala su nas njihova iskustva u primeni it tehnologija.\n"Moram prvo da vam kažem da je naša zemlja mala, da mi nemamo dovoljno resursa za veliku poljoprivrednu proizvodnju, ali je poljoprivreda za nas veoma važna oblast, a primena it tehologija u poljoprivredi doprinela je tome da naši farmeri ekonomičnije posluju i da budu dovoljno konukuretni sa drugim proizvođačima u okruženju. Možda je i to razlog što smo velesila kada je reč o proizvodnji hrane", rekao je ambasador Holandije.\nMarten Vegen ataše za poljoprivredu na osnovu svog iskustva ističe značaj povezivanja institucija kao što je novosadski\nUniverzitet i Univerzitet u Vageningenu i najavljuje mogućnost dalje saradnje dve države na polju proizvodnje mleka .\n"Osim povezivanja istraživačkih centara , postoji inicijativa da se u Novom Sadu izgradi edukativni trening centar za obuku farmera u Srbiji što bi bio zajednički projekat Holandije i Srbije. Na tome moramo svi da radimo, a naša zemlja u proizvodnji mleka ima veliko iskustvo", naglasio je on.


Tužilaštvo KS o akciji “Profit”: Fiktivnim ugovorima, manipulacijama vrijednosnim papirima, cesijama stekli 30 miliona KM – Raport.ba\nTužilaštvo KS o akciji “Profit”: Fiktivnim ugovorima, manipulacijama vrijednosnim papirima, cesijama stekli 30 miliona KM\n09.12.2020 12:52 Autor: Raport.ba\nNakon višemjesečne istrage i prema nalogu Tužilaštva KS, pripadnici SIPA-e rano jutros počeli su realizaciju kodnog naziva „Profit“. U toku su pretresi na više lokacija zbog krivičnih djela organizirani kriminal i pranje novca. Pod istragom Tužilaštva KS u ovom predmetu je 18 osoba. Kako je potvrdila glasnogovornica Tužilaštva KS Azra Bavčić više osoba je uhapšeno.\n„Osumnjičeni se terete da su kao organizirana grupa, iskorištavanjem pozicija u više firmi, sklapali fiktivne ugovore o pozajmicama i cesijama. Također, sumnjiče se da su manipulativnim radnjama na tržištu vrijednosnih papira te višemilionskim transakcijama posredstvom FIMA banke, ostvarili nezakonitu korist u iznosu od oko 30 miliona KM“, saopćeno je iz Tužilaštva KS.\nTagovi: Akcija "Profit" Tužilaštvo KS\nPotvrđena optužnica protiv bivšeg ministra Muharema Fiše. Uhljebio dvije sekretarice